Poruke /Blog britanskog ambasadora u BiH: Novi početak / Radio Sarajevo\nFOTO: Blog britanskog ambasadora u BiH/Podrška zapadnom Balkanu\nPoruke / Blog britanskog ambasadora u BiH: Novi početak\n17. 01. 2019. u 12:04:00 Piše: Matt Field\nSretna Nova Godina! Ovo je uzbudljivo vrijeme novih početaka, obnovljene energije i usmjeravanja na izazove koji su pred nama.\nNe mogu reći da smo odmarali, jer nekada su određene izjave toliko nevjerovatne da na njih morate odgovoriti – Britanska ambasada je organizovala proteste u Banja Luci, a Davora Dragičevića smo sakrili u našem uredu?! Sa ozbiljnije strane, imao sam priliku da se pridružim ljudima iz cijele BiH u opraštanju sa lordom “Paddy” Ashdownom, neumornim i odlučnim prijateljem ove zemlje.\nVodeći se njegovim primjerom, pridružio sam se kolegama iz Ambasade u planiranju aktivnosti za godinu koja je pred nama. Tema za diskusiju je bilo jako puno. Kako možemo bolje pomoći BiH da bude stabilna i prosperitetna, te da ispunjava potrebe i težnje svojih građana? Još jednom me je impresionirala odlučnost ove grupe ljudi, većina su i sami građani ove zemlje, da naprave pozitivnu razliku.\nFOTO: Blog britanskog ambasadora u BiH: Podrška zapadnom Balkanu\nImali smo i dodatnu priliku, ali i odgovornost, u vidu udvostručenja podrške za Zapadni Balkan, koje je premijerka May najavila prošlog ljeta. Sasvim slučajno, dok smo mi radili na našim planovima u Sarajevu, mladi Chevening stipendisti iz BiH pridružili su se svojim kolegama iz cijelog svijeta kako bi razgovarali o budućim partnerstvima nakon Brexita – događaja koji je pred nama i koji će zasigurno uticati na Ujedinjeno Kraljevstvo, ali koji neće promjeniti naš fokus na Zapadni Balkan.\nPuno vremena smo proveli u razgovoru o vladavini prava, pitanju koje leži u samom središtu mnogih stvari koje bi građani BiH željeli da budu poboljšane. Ovo je širok koncept, ali bit ideje je da niko ne može biti iznad zakona. U zemlji u kojoj je korupcija tako endemična, tražili smo partnere sa kojima bi se udružili u ozbiljnoj borbi protiv ove bolesti koja uništava živote, od kupljenih diploma do “poklona” koje treba dati da bi se dobila ljekarska usluga. Pitali smo šta je potrebno da se dođe do presuda u visoko-profilnim slučajevima korupcije u budućnosti.\nRazmatrali smo prilike za korištenje britanske izvrsnosti u sektoru sigurnosti, uključujući i saradnju sa BiH u borbi protiv organizovanog kriminala koji utiče na građane i u mojoj i u vašoj zemlji.\nA, kao što je to slučaj i u mnogim drugim područjima, kvalitet kadrova u Oružanim snagama BiH je izuzetan, pa smo razgovarali o tome kako bolje podržati reformu odbrane i time omogućiti da oni doprinesu stabilnosti zemlje i mirovnim misijama diljem svijeta.\nS obzirom na veliki broj talentovanih i kvalifikovanih ljudi koji odlaze iz zemlje zbog boljih mogućnosti za posao, pokušali smo pronaći nove načine pokretanja socio-ekonomskih reformi koje bi privukle investicije, a time i otvaranje novih i boljih radnih mjesta. Kako možemo podržati poboljšanje javnih usluga i administracija koje su na usluzi građanima a ne političkim strankama? Kako sistem obrazovanja može bolje sarađivati sa poslovnim sektorom kako bi odgovorio na njegove potrebe, posebno u polju informacijskih tehnologija i kritičkog razmišljanja?\nRazgovarali smo i o Ujedinjenom Kraljevstvu kao partneru u promoviranju demokratskih prava i vrijednosti, posebno u polju transparentnosti, nezavisnog novinarstva i pristupa pravdi. Složili smo se da civilno društvo i građanske organizacije imaju veoma važnu ulogu. Naš ministar vanjskih poslova nam je već jasno rekao da će sloboda medija biti jedan od njegovih glavnih prioriteta ove godine. Razgovarali smo o tome kako možemo pomoći nekim od najugroženijih kategorija u bosanskohercegovačkom društvu – uključujući osobe koje su preživjele seksualno nasilje u ratu ili izgubile članove porodice o kojima više nikada nisu ništa saznali.\nČak ni sa udvostručenim programom podrške UK ne može raditi u svim ovim oblastima, a, naravno, tu su i mnoge druge velike zemlje i organizacije koje imaju svoje programe. Stoga sada radimo na finalnoj razradi planova kako bi svoje napore usmjerili na oblasti u kojima će pozitivan efekat tih aktivnosti najviše osjetiti sami građani BiH i gdje imamo ozbiljne i kredibilne partnere koji bi radili sa nama. Neki od projekata za koje već sada znamo da ćemo nastaviti provoditi u narednom periodu su:\n• Učinkovit sistem sprečavanja konflikta interesa, primjenjen na svim izabranim i imenovanim javnim službenicima.\n• Depolitizacija javnih preduzeća, unapređenje njihovog upravljačkog sistema i efikasnosti, te njihovo usmjeravanje na potrošače.\n• Transparentnost javne potrošnje – omogućiti građanima da vide na šta i gdje je potrošen njihov novac.\n• Proširenje programa Chevening stipendiranja – pune stipendije za master studij iz bilo koje oblasti na bilo kom univerzitetu u UK koje omogućavaju da stečene nove vještine i iskustva se donesu u BiH.\n• Smanjenje administrativnih prepreka za biznise, putem jednošalterskog i drugih online procesa.\n• Podrška lokalnim zajednicama koje su pogođene migrantskim kretanjima.\n• Programi obuke koledža za odbranu – prilika da istaknuti oficiri iz BiH dobiju obuku na nekim od najboljih britanskih studijskih programa, sa fokusom na međunarodne misije i liderstvo.\n• Učinkovita potraga za nestalim – proistekla iz preuzetih obaveza na saradnju na nacionalnom i regionalnom nivou dogovorenih na Samitu o Zapadnom Balkanu u Londonu.\n• Podrška školama širom BiH u uvođenju rješavanja problema, kritičkog razmišljanja i vještina kodiranja putem projekta “Škole za 21. vijek” koji provodi British Council.\nNastaviću sa vama dijeliti informacije o našim novim aktivnostima kada iste bude potvrđene, a zaista bih cijenio vaše komentare o tome na koje još načine možemo pomoći ovoj zemlji da napreduje.\nTagovi: Velika Britanija Ujedinjeno Kraljevstvo ambasador blog poruke


Media Mix: Poređenje medijskih sistema\nPoređenje medijskih sistema\nAko bi trebalo da preporučim jednu knjigu iz oblasti medija, koja na sveobuhvatan, jasan i pametan način daje globalan uvid u medijske sisteme širom sveta, bila bi to ova: Comparing Media Systems - Three Models of Media and Politics (Daniel C. Hallin i Paolo Mancini).\nAutori su medijske sisteme zapadnog dela sveta podelili u tri grupe:\n- Mediteranski (Italija, Grčka, Portugalija, Španija i Francuska)\n- Severno/Centralnoevropski (Norveška, Finska, Danska, Švedska, Holandija, Belgija, Švajcarska, Nemačka, Austrija)\n- Severno atlantski (SAD, Kanada, Velika Britanija i Irska).\nSvaki od njih je, kako autori vrlo precizno pokazuju, usko povezan sa društvenim i političkim sistemima dominantnim u tim zemljama. I to ne samo danas, već kroz istoriju poslednjih nekoliko vekova.\nIako u javnom diskursu (akademskom, donatorskom i dr.) postoji tendencija da se naglašava i potencira razvoj medija u skladu sa liberalnim, severno atlantskim modelom, oni ukazuju i na to da (iako taj sistem ima dosta kvaliteta), zapravo svaki sistem odražava razvoj medija specifičan za sredinu u kojoj je nastao. Zato i ne podržavaju vrednosnu hijerarhiju medijskih sistema, bar ne onu koja bi se odnosila na sve odlike pojedinačnih sitema.\nZa prvu informaciju o radu na ovoj komparativnoj analizi, šta su bili izazovi, a šta nedostaje, predlažem ovaj intervju sa Danielom Hallinom.\nPosted by Larisa Rankovic at 3:17 AM\nLabels: istraživanja, iz knjiga, mediji u svetu\nColumbia University. Tradicija, inovacija i izuzet...


Odloženi izbori u Velikom Trnovcu – finansijske posledice - Nemanja Nenadić - Peščanik\nOdloženi izbori u Velikom Trnovcu – finansijske posledice\nOdlaganje završetka izbora ima i imaće neposredne finansijske efekte za partije. Dodatno, već sada je imalo za posledicu da transparentnost finansiranja kampanje za izbore 2022. bude manja nego u slučaju svih kampanja u prethodnih deset godina.\nOdlukom Upravnog suda o ponavljanju izbora u Velikom Trnovcu kod Bujanovca, Koalicija Albanaca doline dobila je četvrtu priliku da dosegne do broja glasova koji je potreban za ulazak u parlament, a koji joj je 3. aprila izmakao uglavnom zbog toga što su njihovi konkurenti unutar istog biračkog tela dobili oko jedne četvrtine glasova Albanaca. Odlaganje proglašenja rezultata izbora, početka rada novog saziva Skupštine i Vlade očigledno ide na ruku Vučiću koji vaga s kim će i kada će SNS da formira vladu i da li će i kada će da donese mere usaglašavanja spoljne politike sa EU, jer ima savršeno formalno pokriće za odlaganje tih odluka. Predstavnici opozicije koja nikako da zauzme mesto u poslaničkim klupama grubo su optužili Upravni sud zbog ove odluke, dok Vučić optužuje opoziciju da je kriva zbog toga što na izbore mogu da se ulažu „beskrajni i beskonačni prigovori“. Ne vredi trošiti reči da bi se pokazalo koliko je besmisleno da bilo koji predstavnik vladajuće koalicije, koja je sa 97% podrške u skupštini izglasala izborni zakon, optužuje nekog drugog za njegov sadržaj, a pogotovo da to čini predsednik države koji je taj zakon proglasio. Jednako je neprimereno što radi opozicija – kritikujući sudsku odluku samo na osnovu njenog efekta, umesto da to čini ukazujući na eventualnu različitu primenu propisa od strane suda u sličnim situacijama (ako je to slučaj).\nKod samog ponavljanja izbora neposredno su sukobljeni interesi dve izborne liste. Formalno, od nekoliko stotina glasova iz Velikog Trnovca trenutno zavisi da li će u skupštinske klupe sesti Dragan Vulić, diplomirani ekonomista iz Kraljeva, kao 32. na listi SPS-JS ili diplomirani pravnik Šaip Kamberi, kao prvi sa liste KAD.\nKad je reč o novcu, od ishoda izbora neposredno zavisi da li će SPS-u ili Koaliciji Albanaca pripasti 2.378.077 dinara iz budžeta za finansiranje kampanje. Međutim, tu nije kraj. Iako je trenutno nepoznata destinacija samo ovih 20 hiljada evra, sve partije koje su učestvovale na aprilskim parlamentarnim izborima, umesto da su novac na koji imaju pravo dobile pre dva i po meseca, još uvek čekaju na raspodelu nespornih 592 miliona dinara, to jest blizu 4,7 miliona evra! Štaviše, ne čekaju samo partije, već i njihovi pružaoci usluga za kampanju. Takva situacija nesrazmerno više pogađa one liste koje su tek sada postale parlamentarne, ali još uvek nisu ostvarile pravo na budžetske dotacije po osnovu zastupljenosti u skupštini.\nJoš više od partijskih ugroženi su interesi građana – umesto da 30 dana nakon izbora saznaju iz kojih izvora su finansirane kampanje i na šta je potrošen novac (dakle, početkom maja), to će, u najboljem slučaju, saznati tek krajem jula. Ne samo da će izveštaji biti objavljeni kasnije nego što bi trebalo, već je odlaganje roka donelo i dodatno vreme da se ti izveštaji „uštimuju“ tako da ne ostane nikakav višak koji bi se vratio u budžet.\nSituacija kada prelazak cenzusa zavisi od odluke veoma malog broja birača povećava rizik od kupovine glasova. To, naravno, nije dopušteno, i ne mora da znači da će bilo ko podmićivati birače u Velikom Trnovcu, ali je činjenica da je rizik da do toga dođe značajno veći na izolovanim nego na opštim izborima, jer za tako nešto postoje značajno veći interes i sredstva, uz jednak stepen nezainteresovanosti ključnih državnih organa da takve pojave spreče.\nPored ovih 20 hiljada evra za finansiranje kampanje, KAD će, ukoliko pređe cenzus moći da računa i na oko 46 hiljada za finansiranje svog redovnog rada svake godine, odnosno oko 185 hiljada evra za četiri godine. Drugim rečima raspodela nekih 200 hiljada evra zavisi od načina izbora i glasanja nešto više od 600 birača – hipotetički, partija ima interes da investira 330 evra po jednom potrebnom biraču za ostvarivanje cilja. Međutim, KAD nije jedina politička grupacija čiji je finansijski interes koncentrisan oko izborne odluke Velikotrnovčana. Kada je reč o SPS-JS, pored 20 hiljada evra neposredne koristi od očuvanja poslaničkog mandata, u opticaju je još oko 23 hiljade evra razlike u finansiranju u naredne četiri godine.\nDa bi ostvarila povoljan rezultat za sebe, ova koalicija bi trebalo da uveri veoma mali deo birača da ne izađu na izbore ili da zaokruže bilo koga osim KAD. Na primer, na treće glasanje je izašlo ukupno 618 ljudi na tom biračkom mestu, od čega je KAD za pobedu bilo potrebno 610; na drugom glasanju ih je bilo 697, a na prvom svega 254.


Najnovije Vaterpolo vesti - Sport Vesti\nSrpska vatrepolo reprezentacija osvojila je svetsku Ligu po 10. put u svojoj istoriji u kineskom Kuizou, pobedivsi selekciju SAD sa 10:6 po cetvrtinama 2:0, 3:1, 3:0, 2:5. Sjajna igra srspkih delfina Izabranici selektora Dejana Savica su do jubilarne titule stigli maestralnom igrom, koja im je donela prednost od 8:1 nakon tri cetvrtine, posle cega je…\nJun 28, 2016 0 734 0\nNajbolji vaterpolisti Srbije zapoceli su pripreme za predstojeci evropski sampionat na kojem ce pred domacom publikom u Kombank areni pokusati da odbrane zlatnu medalju koju su osvojili na prethodnom evropskom prvenstvu odrzanom u Budimpesti. Prvi deo priprema u Barseloni Selektor vaterpolo reprezentacije Srbije Dejan Savic okupio je 18 igraca, dok ce se naknadno prikljuciti ekipi…\nDec 19, 2015 1 1027 0\nPotpunu dominaciju pokazali su vaterpolisti Partizana, posto su na gostovanju u Beceju savladali Radnicki sa 11:9 (4:2, 2:1, 4:, 3:1). Okitili su se crno-beli 24. trofejom u Kupu Srbije u finalu zavrsnog turnira. Partizan pokazao dominaciju, Radnicki doziveo debakl Iako su izabranici Vladimira Vujasinovica imali jakog rivala, koji je prosle sezone osvojio Kup Srbije, jos…\nDec 6, 2015 0 752 0\nPo prvi put u istoriji, vaterpolisti Srbije su ucestvovali u mecu sa Crnom Gorom, koju su deklasirali rezultatom 12:10. Ovo je treca uzastopna pobeda “delfina” u 3. kolu Svetske lige. Treca pobeda srpskih vaterpolista u Svetskoj ligi Iako je na startu utakmice delovalo da je selekcija Crne Gore bolji protivnik, nakon vodjstva od 3:2 u…\nDec 2, 2015 0 795 0\nVaterpolisti Partizana sinocnom pobedom nad Galatasarajem rezultatom 9:8 (1:2, 4:2, 3:1, 1:3) ostvarili su prvu pobedu u grupi B, u trecem kolu Lige sampiona. Neizvesna igra do samog finisa Prvu prednost na samom startu ovog meca na Banjici, stekli su vaterpolisti Galatasaraja pogotkom mladjana Janovica, da bi se ubrzo revansirao Filip Radojevic za izjednacenje. Na kraj prve…\nNov 29, 2015 1 775 0\nUtakmica izmedju srpskih vaterpolista i Spanije rezultirala je pobedom nasih momaka u 2. kolu B grupe Svetske lige. Pred domacom publikom, slavili su “delfini” sa 13:12 (3:1, 4:3, 2:4, 4:4). “Zlatni delfini” uspesniji od Spanaca, neizvesnost do samog kraja Izabranici selektora Dejana Savica slavili su nakon pobede nad Spancima u 2. kolu B grupe Svetske…\nNov 18, 2015 0 804 0\nVaterpolisti Partizana bez uspeha u Ligi sampiona, Pro…\nIzabranici Vladimira Vujasinovica u 2. kolu B grupe Lige sampiona porazeni su na gostujucem terenu od Pro Reka sa ubedljivih 3:15 (5:2, 1:0, 3:1, 6:0). Partizanovom timu je ovo drugi poraz u Ligi sampiona, dok je Pro Reka zabelezila drugu pobedu. Pro Reka 15, Partizan 3 gola Nije tim Vladimira Vujasinovica ni ovaj put blistao…\nNov 12, 2015 0 734 0\nVaterpolisti Partizana startovali porazom od Solnoka\nVaterpolo ekipa Partizana nije uspela da trijumfuje na domacem terenu, pa je na startu Lige sampiona porazena od madjarskog Solnoka sa 9:14 u prvom kolu B grupe. Nisu izabranici Vladimira Vujasinovica blistali, a sledeci mec ih ocekuje 11. novembra protiv Pro Reko. Madjari favoriti, Partizan rutinski savladan Izabranici Vladimira Vujasinovica vec u prvom kolu Lige…\nOct 29, 2015 0 772 0\nPodmladjeni “delfini” posle preokreta savladali Francuze\nU prvom kolu B grupe Svetske lige, pred oko 2 hiljade navijaca na domacem terenu na Tasmajdanu, vaterpolo reprezentacija Srbije savladala je reprezentaciju Francuske posle preokreta sa 12:9. Sledeci susret nasih momaka i reprezentacije Spanije zakazan je za 17. novembar u Novom Sadu. Vodjstvo “delfina” u prvoj deonici Jedan od stubova podmladjene vaterpolo reprezentacije, Andrija…\nOct 21, 2015 1 728 0\nAtletika Vaterpolo Kajak Tekvondo Kosarka Uncategorized Odbojka Ostali Sportovi Tenis Boks Motorcikli Rvanje Veslanje Rukomet Poker Bilijar Automobili Fudbal Snuker


Beograd iz različitih perspektiva | Blog | Novi Apartmani Beograd\nBeograd iz različitih perspektiva\nBeograd je moguće upoznati na različite načine, počev od zabavnih šetnji, pa sve do letenja helikopterom. Jedno je sigurno, dobar provod je zagarantovan.\nKada se kaže turističko razgledanje, misli se pre svega na obilazak jednog, za vas, novog grada i upoznavanje sa njegovim znamenitostima, istorijom, interesantnim mestima i lokacijama. Neposredniji pristup prilikom upoznavanja jednog grada ima dosta pogodnosti, ali podrazumeva izraženu spremnost kod turiste za istraživanjem, upoznavanjem novih ljudi, a što je najvažnije, ovakav pristup zahteva dosta vremena i uložene energije. Zbog toga je samostalno istraživanje grada namenjeno pre svega mlađim populacijama turista. Za turiste koji nemaju baš mnogo vremena, za osobe treće dobi, ili za one koji od strane stručnog lica žele da dobiju proverene informacije o mestu u kome se po prvi put nalaze, a koje će kasnije temeljno samostalno istražiti, organizovane ture predstavljaju pravi izbor.\nPo pitanju organizovanih turističkih obilazaka u odnosu na ponudu svetskih metropola Beograd nimalo ne zaostaje. S obzirom na raznovrsni sadržaj i bogatu istoriju, u Beogradu su osmišljene brojne ture prilagođene različitim ukusima. One se među sobom razlikuju po temi, sadržini, kao i načinu na koji će ta tura biti sprovedena – počev od prijatnog pešačenja, pa sve do letenja helikopterom.\nSajt noviapartmani.com svim gostima koji po prvi put posećuju Beograd predlaže da se svakako prepuste nekom od turističkih vodiča i da na stručan način budu upoznati sa interesantnim zabavnim i istorijskim činjenicama kojima naš grad obiluje.\nJedna od najjednostavnijih, ali ne manje interesantnih opcija jeste razgledanje Beograda kroz vođenu šetnju od strane šarmantnih turističkih vodiča. Dolazak proleća i lepšeg vremena predstavlja još jedan dobar razlog za upuštanje u ovakav obilazak. Tokom obilaska vodiči će vrlo rado objasniti svaki detalj o istoriji i umetnosti, ali i noćnom životu, navikama i omiljenim mestima Beograđana.\nPored ove pešačke ture, u Beogradu imate mogućnost da zakoračite u istoriju i pođete u inspirativni obilazak “Osvajanje tvrđave” koji podrazumeva obilazak poznate beogradske tvrđave Kalemegdan. Ova tvrđava smeštena u centru grada, nije samo mesto za šetnju gde dolaze zaljubljeni parovi, studenti i stariji građani na partiju šaha. Pored veličanstvenog pogleda na dve reke i ostrvo, tvrđava predstavlja mesto koje vam nudi pogled u istoriju i objašnjava zašto je položaj Beograda oduvek bio zanimljiv za nastanjivanje, ali i za često osvajanje. U ovoj turi obiđite Rimski bunar, Sahat kulu, Kulu Nebojša, saznajte zašto je podignut Pobednik, kada je i kako Beograd postao prestonica Srpske države i zavirite u mnoge druge zanimljive detalje vezane sa ovim značajnim istorijskim mestom.\nUkoliko vam ove dve ture nisu dovoljne i imate dovoljno raspoloživog vremena, na raspolaganju su vam i druge različite ture, poput “Beogradski zadužbinari” na kojoj ćete imati priliku da upoznate brojne interesantne građevine i istoriju zaslužnih beograđana koji su imovinu ostavili svome gradu. Takođe, možete da se upustite i u istraživanje beogradskih dvorova u turi “Dvorski kompleksi” kada ćete se upoznati sa zaostavštinom nekadašnjih srpskih kraljeva i knezova. Na kraju, sajt noviapartmani.com preporučuje i jednu “Slatku turu”, turu koja nema baš mnogo veze sa velikim istorijskim bitkama, ali nudi intenzivno uživanje u poslasticama i slatkišima kojima moderni Beograd zaista obiluje. Za višak kilograma ne brinite, budući da ćete unete kalorije kroz šetnju od poslastičarnice do poslastičarnice veoma brzo izgubiti.\nBeograd je moguće organizovano obilaziti na brojne druge interesantne načine. Turisti koji su se umorili od pešačenja imaju mogućnost da se priključe “Segway turama“ prilikom kojih će imati priliku da upoznaju pojedine delove našeg grada, a ujedno uživati u vožnji ovog, nadasve, interesantnog prevoznog sredstva. Najpopularnija Segway tura je “Vožnja Kalemegdanskom tvrđavom”.\nOnima koji više vole da udobno uživaju zavaljeni u svoje sedište na raspolaganju je obilazak grada tramvajem u vožnji zvanoj “Tramvaj zvani Beograd”. Vožnja tramvajem traje sat vremena i njome se obilazi staro jezgro Beograda. Ova turistička atrakcija je u potpunosti besplatna, ali je neophodno na vreme rezervisati svoje mesto u ovom veselom tramvaju.\nTuristi koji preferiraju vožnju otvorenim autobusom imaju mogućnost da se priključe organizovanim vožnjama prilikom kojih će od strane turističkog vodiča imati priliku da bliže upoznaju naš grad i čuju zanimljive činjenice iz bogate istorije Beograda.\nJedan od najinteresantnijih načina da se upozna Beograd jeste upravo sa njegovih reka. Postoji zaista velika ponuda različitih organizovanih tura brodovima gde turisti imaju mogućnost da provedu jedan krajnje opušten dan, dan kakav samo reka može da pruži, a ujedno i da saznaju sve bitne informacije o našem gradu od strane vrhunskih turističkih vodiča. Neki od brodova kojima se krstari beogradskim obalama veoma su bogato opremljeni i svojim gostima, po želji pružaju mogućnost da uživaju u specijalitetima srpske kuhinje, kada je savršeni ugođaj jednostavno zagarantovan.\nNa kraju, za one kojima je sve ovo već viđeno, ili žele potpuno drugačiji pogled na grad na ušću Save u Dunav, Beograd pruža pogled iz ptičije perspektive uz organizovanu turu helikopterom koju svakako neće zaboraviti.\nZa dodatne informacije obratite se Turističkoj organizaciji Beograda, ali takođe i sajtu noviapartmani.com, gde ćemo vam, u skladu sa vašim željama, sa zadovoljstvom pomoći prilikom odabira za vas najbolje ture.


Univerziteti u Sloveniji i Hrvatskoj razmenili su iskustva u didaktičkoj upotrebi informacionih i komunikacionih tehnologija ·\n2ТМ > Obrazovanje > Univerziteti u Sloveniji i Hrvatskoj razmenili su iskustva u didaktičkoj upotrebi informacionih i komunikacionih tehnologija\nDvadesetogodišnjica Fakulteta DOBA: onlajn obrazovanje u ciframa 10 godina Fakulteta za turizam Univerzitet u Mariboru\nUniverziteti u Sloveniji i Hrvatskoj razmenili su iskustva u didaktičkoj upotrebi informacionih i komunikacionih tehnologija\nU novembru 2019. godine održana je razmena iskustava u didaktičkoj upotrebi informacionih i komunikacionih tehnologija (ICT) između Univerziteta u Mariboru, Univerziteta u Ljubljani i Univerziteta u Zagrebu.\nU prvom delu događaja Sandra Kučina Softić predstavila je rad vodećeg centra za visoko obrazovanje u Hrvatskoj u E-learning Centre@SRCE. Zatim su usledile prezentacije projekata Digitalna UL (Univerzitet u Ljubljani) i Didakt.UM (Univerzitet u Mariboru). U drugom delu događaja održane su tri radionice: ABC method for e-course design (E-learning Centre@ SRCE), „Aktivno učenje pomoću alata Nearpod“ (Univerzitet u Ljubljani) i „Vizualizacija nastavnih materijala pomoću Canvo“ (Centar za podršku u nastavi Univerziteta u Mariboru).\nTokom događaja održana je diskusija između učesnika i organizatora radionica o praćenju upotrebe IKT-a u visokom obrazovanju u Sloveniji i njihovoj primeni u različitim studijskim područjima. Događaju su prisustvovali predavači sa univerziteta, zaposleni Univerziteta u Mariboru i Univerziteta u Ljubljani s različitim iskustvom u području IKT-a.


Topling d.o.o. » SASP sistem za automatsko sagorijevanje bio mase\nNalazite se ovdje: Početna / Proizvodi / SASP sistem za automatsko sagorijevanje bio mase\nPogon: Piljevina, Drvena Sječka, Pelet\nOvi kotlovi rade na principu djelimične pirolize čime se obezbeđuje veliki stepen iskorištenja i smanjenja emisije dimnih gasova, koje zadovoljava evropske norme. Sistem radi automatski, kao gorivo koristi se isključivo drvo (sječka),piljevina, drobljeno granje. Ovakva postrojenja koriste se u drvnoj industriji za zagrijavanje sušara, proizvodnih hala a u poslednje vrijeme postoji interes i u BiH da se ovom vrstom kotlova vrši toplifikacija gradova, instalisanjem više kotlovskih stanica. Sa obzirom da se kao energent koristi otpad iz drvne industrije, toplotna energija daleko je jeftinija od toplotne energije dobijene putem energenata, koji se (uglavnom ) koriste u gradskim toplanama u BiH. Ovaj tip kotla radimo u rasponu snage od 150 – 2000 kw.


6 najboljih hotela u blizini: Piazza Grande Locarno, Lokarno, CHE - Booking.com\nLokarno 133 smeštajna objekta\nHoteli i smeštajni objekti u blizini znamenitosti Piazza Grande Locarno, Lokarno (Švajcarska)\nTražite smeštaj blizu znamenitosti Piazza Grande Locarno?\nHoteli koje vam preporučujemo blizu znamenitosti Piazza Grande Locarno\nHotel Rio Garni Hotel sa 3 zvezdice Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nMuralto, Lokarno (0,6 km od destinacije Piazza Grande Locarno)\nHotel City Locarno Hotel sa 3 zvezdice Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nLokarno (0,3 km od destinacije Piazza Grande Locarno)\n"Nice breakfast however the coffee machine was complicated.Friendly staff helped us sort it out.Very close to the old centre of town.Everything within walking distance."\nHotel Garni Muralto Hotel sa 3 zvezdice Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nMuralto, Lokarno (0,4 km od destinacije Piazza Grande Locarno)\n9,1 Izvanredan 2 074 recenzije\nLokarno (0,1 km od destinacije Piazza Grande Locarno)\nLokarno (0,2 km od destinacije Piazza Grande Locarno)\nHotel Garni Giacometti 2 zvezdice\nViše objekata u blizini Piazza Grande Locarno\nOstale atrakcije u blizini znamenitosti Piazza Grande Locarno


KONFERENCIJA DIGITALNO BANKARSTVO I OSIGURANJE: Osiguravači novi lideri u inovacijama\n09.06.2020. 01:19h 09.06.2020. 01:19h\nU korak s trendovima: Moderno osiguranje mora da podstakne uvođenje naprednih pristupa poslovanju, da bude prisutno na internetu, komunicira s korisnikom i prodaje svoje usluge onlajn\nDigitalno osiguranje - sigurnost u službi ljudi.\nOvako bi ukratko mogao da se definiše koncept koji novi poslovni modeli u oblasti osiguranja treba da donesu. Lakoću u funkcionisanju, ali i garantovanu bezbednost.\nDa li su proizvodi osiguranja u skladu s potrebama i zahtevima klijenata? Koji su to najpopulariniji proizvodi u osiguranju sa inovacijama u digitalnom segmentu? Šta je sa operativnom efikasnošću u osiguranju, koliki preokret na tržištu izazivaju inovacije u osiguranju, to su samo neka od pitanja na koja će predstavnici institucija i vrhunski stručnjaci u svojim oblastima pokušati da odgovore na trećoj onlajn konferenciji „Adrija medija grupe“ „Digitalno bankarstvo i osiguranje“, koja će se održati 10. juna.\nSnažan odgovor na izazove\nVelika većina osiguravajućih kuća svesna je aktuelnih trendova i promena, i spremne su da odgovore na sve veće zahteve tržišta. Kreiraju pokrića kojima osiguravaju sadašnjost i obezbeđuju budućnost. Suočavaju se sa sve složenijim zahtevima i sve većom potrebom za inovacijama. Razlozi su brojni - od sveprisutne digitalizacije, preko promena globalne makroekonomske politike, pa do niza velikih gubitaka od prirodnih katastrofa i pandemija svetskih razmera. Osiguravači su pod sve većim pritiskom da u aktuelnom poslovnom okruženju efikasno upravljaju trenutnim operativnim troškovima. Digitalne tehnologije koriste se u nastojanju da se poboljša profitabilnost i operativna efikasnost, ali i za inovacije prema stvarnim potrebama klijenata.\nImajući u vidu da pojam „digitalno“ označava kontinuirano unapređivanje postojećih biznis-modela, proizvoda, usluga ili iskustva, zahvaljujući novim tehnologijama, unoseći inovacije u digitalnom segmentu, osiguranje dobija nove alate koji povećavaju kvalitet interakcije s klijentima, ali i operativnu efikasnost.\nDostupna istraživanja (revizorsko-konsultantska kompanija EY, „Global Digital Survey“) pokazuju da su osiguravači koji se na tržištu ističu korisničkim servisom u koji je implementirana digitalna strategija daleko uspešniji od konkurencije kad je reč o smanjenju troškova usluga i povećanju zadovoljstva kupaca.\nDa li osiguranja mogu da odgovore na sve potrebe i zahteve tržišta i klijenata? Šta podrazumevaju inovacije u osiguranju i kako utiču na krajnjeg korisnika? Da li je održiv sistem ulaganja u penzione fondove? Stručnjaci ocenjuju da se navike i zahtevi klijenata konstantno menjaju, te da, između ostalih, osiguravajuće pokriće od sajber-rizika postaje sve traženije.\nOsiguravajuće kuće se bave procenom, kupovinom i upravljanjem rizicima.\n- U modernom svetu pojavljuju se nove vrste rizika za kompanije i pojedince - sajber-rizici. Svedoci smo da i ozbiljne kompanije doživljavaju hakerske napade u cilju otimanja poverljivih podataka koje osiguravajuće kuće o svojim klijentima imaju. Upravo zato osiguravajuće kompanije razvijaju modele zaštite od sajber-rizika. Kompanija Wiener Stadtische aktivno se bavi osiguranjem pokrića za sajber-rizike - navodi Nevena Komarčević, rukovodilac Službe za marketing ove kompanije, u kojoj je u Srbiji moguće ugovoriti ovaj vid osiguravajućih pokrića.\nDirektorka Sektora za korporativna osiguranja u ovoj kompaniji Sanja Jovanović predviđa se da će u narednih pet godina tržište osiguranja od sajber-rizika narasti do 20 milijardi dolara.\n- Otvaranjem zaraženih linkova ili priloga omogućava se pristup podacima kompanije, odnosno krađa, zloupotreba ili izmena podataka. Polisa osiguranja od sajber-rizika će u ovim slučajevima pružiti pokriće tako što će nadoknaditi troškove angažovanja IT stručnjaka. Ti troškovi se uglavnom odnose na utvrđivanje obima štete u smislu vrste i broja ugroženih ili izgubljenih podataka, njenog limitiranja i povratka podataka, uklanjanja zlonamernog koda ili virusa i slično - precizira Jovanovićeva.\nUNAPREĐENJE USLUGA WIENER STADTISCHE\nNOVA REŠENJA DONOSE NOVE POGODNOSTI\nU eri digitalno orijentisanih korisnika, kompanije moraju da se takmiče u pružanju besprekornog iskustva klijentima putem različitih kanala komunikacije i distribucije.\nS obzirom na karakteristike naše industrije, od presudnog značaja je bilo da brzo reagujemo na promenljivo poslovno okruženje i navike klijenata, navode u kompaniji Wiener Stadtische.\n- CRM rešenje nam je omogućilo integrisani pristup identifikovanja, prikupljanja, čuvanja i povezivanja ključnih informacija svakodnevnog poslovanja. Pomoću CRM rešenja možemo da pružimo kvalitetniju uslugu klijentu, bez obzira na kanal komunikacije koji klijent preferira - putem imejla, kol-centra, mobilne aplikacije ili kompanijskog veb-sajta. Dodatno nam je omogućeno da na jednom mestu vidimo sve zahteve bez obzira na to kojim kanalom komunikacije su nam dostavljeni. Jednostavnije je i kreiranje naloga ka zdravstvenim ustanovama, što je značajno unapređenje i skraćenje vremena - naglašavaju u ovoj kompaniji, ističući da je pet puta brže zakazivanje zdravstvenih pregleda po pozivu, kao i da je preko 100.000 uspešno završenih slučajeva tokom 2019. godine.\nČEKAJU VAS LIDERI IZ BANKARSTVA I OSIGURANJA\nCelokupnu konferenciju „Digitalno bankarstvo i osiguranje“ moći ćete da pratite na našim kanalima: portalu Kurir.rs, Fejsbuk stranici i Jutjub kanalu Kurira, a na sajtu događaja digitalno-bankarstvo-osiguranje.adriamediagroup.com imaćete i dodatne mogućnosti. Naime, dok traje konferencija, svaki posetilac može da „prošeta“ kroz interaktivnu Expo zonu, gde na brendiranoj stranici (virtuelnom štandu) ima mogućnost da porazgovara sa agentima osiguravajućih kuća i banaka i da u direktnom kontaktu iz prve ruke sazna sve što ga zanima.\nBUDI I TI DEO DIJALOGA KOJI PRONALAZI REŠENJA! ODGOVORI NA ANKETU: Uključi se i postani glas građana!\ndigitalno osiguranjedigitalna budućnostdigitalno bankarstvoodrživa budućnost


Buš o domaæoj bezbednosti - 2002-01-24\nPredsednik Buš je izjavio da æe njegovim budžetskim predlogom za 2003. biti predvidjeno skoro 38 milijardi dolara za zaštitu amerièkog naroda od novih teroristièkih napada:\n”To je poèetak domaæe odbrambene incijative koja æe trajati tokom èitavog mog predsednikovanja. To je poèetak jednog napora koji æe se zasnivati na svestranoj saradnji.“\nPredsednik Buš je dao tu izjavu pred grupom kojoj se vest nesumnjivo dopala: naime, ovde u Vašingtonu se održava godišnji skup amerièkih gradonaèelnika koji su danas bili pozvani i u Belu kuæu. Gradonaèenici veæ izvesno vreme apeluju na saveznu vladu da im pomogne u snošenju finansijskog tereta novih bezbednosnih mera, pokrenutih posle teroristièkih napada 11. septembra. Poseban teret za gradove predstavljaju visoki troškovi za policijska pojaèanja i vanredne službe. Predsednik Buš je izjavio da je primio k znanju njihove apele, te da je njegovim budžetskim predlogom predvidjena suma od 5 milijardi i pet stotina miliona dolara za zapošljavanje, obuku i opremu lokalnih policijskih snaga, vatrogasaca i medicinskih tehnièara. Prema reèima Džordža Buša, to predstavlja poveæanje od hiljadu odsto u odnosu na sadašnji nivo:\n”Budžetskim predlogom se uzima u obzir èinjenica da minuti i sati neposredno posle napada nude najveæu nadu u spasavanje ljudskih života. Da bi se ostvarila takva vrsta neposredne spremnosti moramo da shvatimo znaèajnu ulogu ljudi koji delaju u takvim presudnim trenucima.“\nPredsednik Buš je priznao da su, uprkos napretku koji je ostvaren proteklih nedelja i meseci, SAD i dalje suoèene sa opasnošæu od teroriozma. Prema njegovim reèima, Savezna agencija za suoèavanje sa kriznim situacijama -- skraæeno FIMA -- koordinisaæe svoje kontrateroristièke napore sa lokalnim zvaniènicima. Džordž Buš je apelovao na gradonaèelnike amerièkih gradova da saradjuju sa saveznim vlastima:\n”Nema sumnje da tu saradnju možemo delotvrono ostvariti uz odgovarajuæa nastojanja, fokus, komunikacije i novac. Nemamo drugog izbora.“\nMada se težište obraæanja Džordža Buša gradonaèelnicima odnosilo na krizne službe i policiju, njegov zahtev za poveæanje budžeta Konacelarije za domaæu bezednost je mnogo širi, i -- kako kažu njegovi pomoænici -- obuhvata sredstva za poveæanje bezednosti na amerièkim aerodromima, borbu protiv bio-teroroizma i adekvatnije obezbedjenje amerièkih granica.


Ruski opozicionar Aleksej Navalni je skinut sa respiratora i biće spreman da napusti bolnički krevet uskoro, naveli su lekari u ponedeljak, dok je Nemačka objavila da su francuska i švedska laboratorija potvrdile da je bio otrovan novičokom.\nNavalni je primljen u Šarite bolnicu u Berlinu dva dana nakon što mu je pozlilo u avionu u Rusiji 20. avgusta. Nemačka zahteva da Rusija istraži ovaj sliučaj.\n"On je uspešno skinut sa respiratora i može uskoro da napusti bolničku postelju", navela je bolnica.\nU saopštenju se navodi da postoji pobošljanje zdravstvenog stanja Alekseja Navalnog, ali nema dugoročne prognoze kada je reč o zdravlju ovog borca protiv korupcije i najeminentnijeg protivnika ruskog predsednika Vladimira Putina. Lekari su pre upozoravali da iako se Navalni oporavlja, ne mogu se isključiti dugovoročni zdravstveni problemi zbog trovanja.\nKremlj je odbio sve pozive nemačke kancelarke Angele Merkel i ostalih svetskih lidera da Rusija odgovori na pitanja o trovanju, i odbio tvrdnje da je direktno odgovoran za to, optužujući Zapad da želi da nanese štetu Moskvi. Ruski ministar inostranih poslova Sergej Lavrov otkazao je posetu Nemačkoj, planiranu za utorak, objavilo je njegovo ministarstvo.\nVest o zdravstvenom stanju Navalnog stiže dok njegove pristalice beleže rezultate na regionalnim izborima širom Rusije, održanim u nedelju.\nU Novosibirsku, koji je Navalni posetio nekoliko dana pre nego što mu je pozlilo, šef njegovog regionalnog predstavništva Sergej Bojko osvojio je mesto u gradskom veću.\nGlavna vladajuća partija, Jedinstvena Rusija, koju Navalni naziva "strankom kriminalaca i lopova", izgubila je većinu u gradskom veću, prema preliminarnim rezultatima. Druga predstavnica Navalnog, Ksenija Fadejeva, osvojila je mesto u gradskom veću Tomska, mestu odakle je krenuo na let avionom u kome mu je pozlilo.\nNemačka vlada je objavila da su testovi u laboratorijama u Francuskoj i Švedskoj potvrdili ono što je zaključila nemačka vojna laboratorija: da je Navalni otrovan novičokom, istim otrovom iz sovjetske ere za koji su vlasti Britanije objjavile da je korišćen na bivšem ruskom špijunu Sergeju Skripalu i njegovoj ćerki u Salisburiju u Engleskoj, 2018. godine.\nOrganizacija za zabranu hemijskog oružja u Hagu takođe preuzima korake da uzme uzorke od Navalog da ih analizira u svojim laboratorijama, rekao je portparol nemačke vlade Štefen Zajbert.\nFrancuski predsednik Emanuel Makron izrazio je duboku zabrinutost zbog "kriminalnog dela" protiv Navalnog, u direktnom telefonskom razgovoru sa Putinom, objavio je Makronov kabinet.\nKremlj je saopštio da je Putin u razgovoru "istakao da su netačne i neosnovane optužbe protiv Rusije" i naglasio da Rusija zahteva od Nemačke da ruskim lekarima uruči analize i uzorke uzete od Navalnog.\nUpitana zašto ne daju uzrorke Rusiji, portparolka nemačkog Ministarstva spoljnih poslova Marija Adebar odgovorila je da je "gospodin Navalni bio na lečenju u ruskoj bolnici 48 sati".


Više od 100.000 vozila prošlo auto-putem Miloš Veliki | Dunav Televizija\nNaslovna Vesti Najvažnije Više od 100.000 vozila prošlo auto-putem Miloš Veliki\nBeograd, 17. avgusta 2019 - Autoput "Milos Veliki". Predsednik Srbije Aleksandar Vucic prisustvovace sutra otvaranju autoputa "Milos Veliki", na deonici od Obrenovca do Ljiga. FOTO TANJUG / DIMITRIJE GOLL / bb\nOd otvaranja auto-puta “Miloš Veliki” protekle nedelje deonicom od Obrenovca do Preljine već je prošlo više od 100.000 vozila, navodi Radio-televizija Srbije.\nI pored povremenih kolona na isključenju sa auto-puta “Miloš Veliki” većih zastoja nema.\n“Pogotovu za posao prevoznika gde se vreme vožnje do granice sa Hrvatskom duplo smanjilo tako da će protok roba u svakom slučaju mnogo brže funkcionisati i to će mnogo podstaći i ekonomski i privredni razvoj”, ističe predsednik Foruma privrednika Čačka Dragan Čakarević.\n“Putevi Srbije” navode da se samo za prvih pet dana od puštanja u saobraćaj na novootvorenu deonicu auto-puta “Miloš Veliki” uključilo više od 70.000 vozila, dok je na Ibarskoj magistrali mereno od Lipovačke šume do Preljine prošlo ukupno 32.000 vozila, odnosno dnevno oko 7.300 vozila.\nRTS javlja da je rasterećenje Ibarske magistrale već evidentno, a auto-put može potpuno da preuzme tranzitni saobraćaj, osim ako kamioni ne budu izbegavali plaćanje putarine.\n“Ne verujem da će u punom kapacitetu koristiti. Siguran sam da će određeni broj vozila gledati da beži od tog auto-puta, ali zato postoje rešenja i mislim da oni moraju da se usmere na auto-put i da moraju da koriste taj auto-put”, naglašava Milan Božović iz Komiteta za bezbednost saobraćaja.\nPrethodni tekstTragedija u Grčkoj: Udavio se 19-godišnji mladić iz Srbije\nSledeći tekstVojvodini gradski derbi, pobede Rada i Voždovca\nMladi odbojkaši i odbojkašice iz Novog Sada borave u Somboru


Kraj je blizu: Slatke male lažljivice se završavaju nakon 7 sezona! - Film - Svet - Vesti - Svet Plus\n21:59 26. JUN 2017.\nFanovi serije Slatke male lažljivice u poslednja dva meseca lagano se opraštaju od svojih omiljenih junakinja. Međutim, pravi oproštaj biće sutra, dvočasovnom finalnom epizodom, kada će nam (bar se nadamo) sve biti jasno.\nGlumicama koje su tumačile ove likove nije bilo lako da se oproste od njih, kao ni kreatorki serije I. Marlin King, koja je ipak otkrila da će nam ostaviti jednu malu misteriju na kraju koja neće biti tako jaka, ali će ipak postojati.\nTakođe, u vazduhu je ideja o mogućoj novoj seriji koja bi pratila živote dva lika, Emili i Alison, i njihovu novonastalu situaciju, ali još ništa nije potvrđeno.\nSlatke male lazljivicePretty Little LiarsFinaleKrajSerija


“Telekom vredi barem pet puta više“ - B92.net\n“Telekom vredi barem pet puta više“\nBeograd -- Bivša ministarka telekomunikacija Aleksandra Smiljaniæ kaže da je ponuda Telekoma Austrija da za 950 miliona evra kupi 51 odsto Telekoma Srbija "neozbiljna".\nIzvor: Beta ponedeljak, 21.03.2011. | 20:18\nOna objašnjava da je ta ponuda "barem pet puta niža od realne vrednosti" kompanije Telekom Srbija.\n"Pri tome austrijski Telekom obeæava da æe prepoloviti nivo investicija u srpsku telekomunikacionu infrastrukturu", rekla je Smiljaniæ, vanredni profesor na Elektrotehnièkom fakultetu u Beogradu.\nSmiljaniæ je rekla da je razlog što se samo jedna kompanija prijavila na tenderu za prodaju 51 odsto akcija Telekoma to što su ostale "bile oprezne pošto im je moglo biti jasno da za partnera imaju neozbiljnu vladu".\nKompanija Telekom Austrija saopštila je danas da je za 51 odsto akcija Telekoma Srbije ponudila od 800 do 950 miliona evra uz obavezu da u periodu od tri godine investira 450 miliona evra u srpsku telekomunikacionu kompaniju. Vlada Srbije je ranije saopštila da neæe prodati akcije u Telekomu za manje od milijardu i 400 miliona evra.\n"Telekom Austrija se prijavio zato što je procenio da ima posla sa neozbiljnom vladom koja je spremna da radi protiv interesa svojih graðana i da proda Telekom po višestruko nižoj ceni", rekla je ona.\nSmiljaniæ je kazala da je Telekom Austrija ponudio da u naredne tri godine uloži 450 miliona evra u telekomunikacionu infrastrukturu dok je u prošle tri godine Telekom Srbija u te svrhe uložio više od 850 miliona evra.\nNa pitanje da li su moguæi direktni pregovori Telekoma Austrija i Vlade, Smiljaniæ je navela da ta vrsta prodaje nije u skladu sa Ustavom i zakonima Srbije, ali je dodala da to ne znaèi "da se pregovori neæe desiti".\nSmiljaniæ je podsetila da je "firma Ces Mekon u kojoj je premijer (Mirko) Cvetkoviæ radio dugi niz godina svojevremeno prodala Telekom i tako produžila vlast Slobodana Miloševiæa za par godina koje znamo šta su znaèile za Srbiju".\n"Odatle sledi da od premijera Cvetkoviæa možemo svašta da oèekujemo", rekla je Smiljaniæ.


SAD uverene u zakonitost akcija u ruskom konzulatu - Sputnjik Srbija\n06:21 22 Oktobar 2020\nSAD uverene u zakonitost akcija u ruskom konzulatu\n18:20 26.10.2017 Preuzmite kraći link\nSAD su uverene u zakonitost postupaka u arhivi Generalnog konzulata Rusije u San Francisku: ruskim diplomatama je predloženo da izvuku svu neophodnu svojinu, zaposleni u diplomatskoj misiji sami su ostavili dokumenta i oni su kasnije uz dužno poštovanje predati ruskoj strani, saopštila je za Sputnjik američka Ambasada u Moskvi.\nRjabkov: Amerika vratila Rusiji konfiskovanu arhivu iz konzulata\nAmbasada je naglasila da je američki Stejt department „do određenog roka savetovao vlastima Rusije da izvedu svu imovinu koju ruska strana smatra neprikosnovenom“.\n„Osoblje ruskog Generalnog konzulata ostavilo je ove fajlove. Mi smo ih predali ruskoj strani uz dužno poštovanje“, istakla je američka diplomatska misija.\n„Uvereni smo u zakonitost naših postupaka“, izjavio je predstavnik diplomatske misije na zahtev Sputnjika da komentariše trenutnu situaciju i izjave ruske strane.\nDiplomatska misija je objasnila kako, prema američkom zakonodavstvu, državni sekretar ima pravo da zahteva da „strana diplomatska misija odustane od korišćenja bilo koje nepokretne imovine“.\nMoskva: Američke vlasti arhivu iz Ambasade nosile u Vašington pa predale nama\n„Bečka konvencija o konzularnim odnosima predviđa da se konzularne institucije (druge države) zasnivaju samo uz dozvolu zemlje-domaćina. SAD su povukle svoju dozvolu za konzularnu kancelariju Ruske Federacije u San Francisku. Kao rezultat toga, ova imovina se više ne može smatrati diplomatskom i zato više nije nepovrediva“, naglasio je sagovornik agencije.\nAmeričke vlasti su 31. avgusta zatražile od Rusije da prekine diplomatske aktivnosti u zgradi Generalnog konzulata u San Francisku, kao i u zgradama trgovinskog predstavništva u Vašingtonu i filijale trgovinskog predstavništva u Njujorku. Ruske diplomate ispunile su ovaj zahtev do 2. septembra. Moskva je akcije Vašingtona nazvala „nasilnim zauzimanjem“ ruske diplomatske imovine.\nRuska Ambasada u Vašingtonu kasnije je saopštila da su joj američke vlasti predale arhivu bivšeg ruskog Konzulata u San Francisku, ali nisu dozvolile ruskoj strani da samostalno uzme dokumenta iz zgrade, što je u suprotnosti sa međunarodnim normama. Ambasada je podsetila da su konzularne arhive i dokumenti nepovredivi u svakom trenutku i bez obzira na njihovu lokaciju. U četvrtak je portparol Ministarstva spoljnih poslova Marija Zaharova izjavila da je američkoj Ambasadi upućena odgovarajuća protestna nota.\nPeskov o skidanju zastava: Nema sumnje, Putin će uraditi ono što bude trebalo\narhiva, Ambasada SAD u Moskvi


Mediji o formiranju Vojske Kosova: Podrška SAD-a, protivljenje NATO-a | Kosovo | Al Jazeera Balkans\nSvjetski mediji prenijeli su vijest o usvajanju Zakona o formiranju vojske Kosova te stavovima Srbije i međunarodne zajednice.\nKosovo prkosi Srbiji i NATO-u, objavio je 'New York Times' povodom odluke Skupštine o formiranju Vojske KosovaEPA\nSvjetske agencije i mediji prenijeli su vijest iz Prištine o usvajanju Zakona o formiranju vojske Kosova, a italijanska Ansa navodi da su tu odluku otvoreno podržali SAD, Velika Britanija i Njemačka, dok su NATO i Evropska unija izrazili značajno protivljenje.\nBritanski Reuters ukazuje da je SAD ovaj potez opisao kao "historijski", ali da ga je Sjevernoatlantska alijansa kritizirala.\nAnsa navodi da su zastupnici Skupštine Kosova brzo izglasali tri zakona kojima se mijenja mandat Kosovskih sigurnosnih snaga iz civilnog u vojni, bez promjene imena ovih snaga.\nOdluku vlasti Kosova otvoreno su podržali SAD, Velika Britanija i Njemačka, dok su NATO i EU izrazili značajno protivljenje, uz ocjenu da sada nije odgovarajući trenutak i da bi sve trebalo biti izvedeno uz neophodne ustavne amandmane, piše Ansa.\n'Moguća destabilizacija Balkana'\nReuters ističe da se sve to događa sedam dana nakon što je premijerka Srbije Ana Brnabić upozorila da bi taj potez mogao izazvati vojnu intervenciju Beograda.\nAgencija naglašava da se Srbija snažno protivi ovom potezu i podsjeća da je Beograd upozorio da formiranje Vojske Kosova može destabilizirati Balkan.\nIako bi formiranje Vojske Kosova moglo potrajati godinama, političari u Srbiji vjeruju da taj potez ima za cilj etničko čišćenje Srba sa Kosova, napominje britanska agencija i dodaje da albanski predstavnici negiraju te optužbe.\nAmerička agencija Bloomberg izvijestila je o usvajanju zakona na Kosovu, naglašavajući da Srbija to vidi kao prepreku u normalizaciji odnosa Srbije i Kosova.\nAgencija navodi da su glasanjem u petak zaobiđene primjedbe predstavnika Srba u Skupštini Kosova, koji su ranije blokirali pokušaje izmjene Ustava Kosova, koji ne predviđa regularnu vojsku.\nZapadni saveznici Kosova, koji su podržali njegovo odvajanje od Srbije, pozvali su na oprez kada je u pitanju osnaživanje Kosovskih sigurnosnih snaga sa 4.000 pripadnika, dodaje se.\nPodrška američkog ambasadora\nKosovo je 2008. godine proglasilo nezavisnost, piše Bloomberg i dodaje da obje strane trebaju razriješiti sporove da bi se kvalificirale za članstvo u Evropskoj uniji.\nAgencija navodi da je dijalog Srbije i Kosova zastao, da su se odnosi pogoršali nakon lobiranja Srbije protiv članstva Kosova u Interpolu, a da je Kosovo zauzvrat uvelo povećanje taksi od 100 posto na robu iz Srbije.\nKosovo prkosi Srbiji i NATO-u, objavio je New York Times povodom odluke Skupštine Kosova.\nList navodi da su se tome protivili NATO i Srbija, koja je poručila da će to predstavljati prijetnju miru na Balkanu, koji još nosi ratne ožiljke.\nNew York Times navodi da je ovaj potez Skupštine Kosova imao podršku SAD-a i da je američki ambasador na Kosovu kazao da je "jedino prirodno za Kosovo kao suverenu, nezavisnu zemlju da ima sposobnost samoodbrane".\nMeđutim, dodaje se, SAD je rekao će taj proces transformacije u vojsku spremnu za borbu trajati desetljeće.\nU tekstu se navodi i poruka premijerke Srbije Ane Brnabić da današnje odluke ne doprinosi saradnji i stabilnosti u regiji.\nBez prisustva Srpske liste\nRuska agencija Tass prenijela je da je Skupština Kosova "odobrila stvaranje vojske na sjednici", ističući da u glasanju nisu učestvovali članovi Srpske liste.\nAgencija prenosi da su nakon usvajanja zakona predsjednik Hashim Thaci i premijer Ramush Haradinaj čestitali zastupnicima i građanima Kosova.\nTass javlja da je Beograd veoma zabrinut zbog planova Kosova i da će predsjednik Srbije Aleksandar Vučić posjetiti jedinice Vojske na jugu Srbije.\nPodsjeća se da je generalni sekretar NATO-a Jens Stoltenberg rekao da su planovi Kosova o formiranju oružanih snaga došli u pogrešno vrijeme te da bi mogli podriti stabilnost i naškoditi perspektivi članstva Kosova u NATO-u.


U Bijeljini održana prezentacija projekta Ekspertska migracija i otvoren prvi telc ispitni centar u BiH – Zvornicki.ba\nU Bijeljini održana prezentacija projekta Ekspertska migracija i otvoren prvi telc ispitni centar u BiH\nObjavio: Autor : I.M. Objavljeno Nov 18, 2018\nU utorak 13. novembra u Bijeljini je održana prezentacija projekta Ekspertska migracija, predstavljanje renomiranog poslodavca Fürt Klinikum i otvaranje prvog telc ispitnog centra u BiH.\nEkspertska migracija predstavlja projekat zapošljavanja medicinskih sestara-tehničara opšteg, pedijatrijskog i ginekološko-akušerskog smjera u Njemačkoj. Ovaj program nudi besplatnu obuku njemačkog jezika do B2 nivoa, pomoć u pripremi polaganja ispita za nostrifikaciju diplome, kao i pronalazak poslodavca.\n„Obuka je besplatna, a važno je reći da je program učenja njemačkog jezika prilagođen ispitu nostrifikacije diplome. Nakon polaganja navedenih ispita, kandidati se upoznaju sa poslodavcima i njihovim uslovima rada, a potom se organizuju razgovori sa kandidatima“, rekao je Momčilo Sandić, koordinator projekta Ekspertska migracija u BiH. Takođe je naveo da kompanija DEKRA ne uzima od kandidata nikakvu proviziju, odnosno nadoknadu.\n„Moj tim u Njemačkoj traži poslodavce, brine se o tome da kandidati sigurno dođu u Njemačku i da se integrišu u zajednicu“, kazao je predstavnik kompanije DEKRA, Peter Klingler.\nPredstavnici Fürt Klinikum su obavili intervjue sa DEKRA kandidatima i nakon toga su informisali sve prisutne o uslovima rada u njihovoj klinici, pored toga svi zainteresovani su imali priliku da direktno porazgovaraju sa poslodavcem i tom prilikom dobiju odgovore na sva pitanja.\nNa svečanom koktelu otvoren je i prvi telc ispitni centar u BiH koji je otvoren upravo zbog potreba projekta Ekspertska migracija, ali dostupan je i ostalim zainteresovanim kandidatima za polaganje njemačkog jezika.\nUkoliko imaš završenu srednju medicinsku školu opšteg, ginekološko-akušerskog ili pedijatrijskog smera, imaš položen državni (stručni) ispit ili započet pripravnički staž, želju da radiš kod jednog od 70 poslodavaca sa kojima DEKRA sarađuje, ovaj poziv je za tebe!\nBijeljinadekraekspertske migracijemigracijenjemacki jezikrad u njemackojtelc centar\nBiH će biti potrebno 100 godina da se dostigne životni standard EU


Milica Lalić-Mrazek | Advokat\nUpisana je u Advokatsku komoru Vojvodine 2004. godine, sa sedištem kancelarije u Novom Sadu. Pripravničku praksu je završila u Okružnom sudu u Novom Sadu, a nakon toga nastavlja rad kao advokat.\nOblasti njenog rada jesu imovinsko-pravni odnosi, radno pravo, porodično i nasledno pravo, kao i zastupanje privrednih društava, javnih preduzeća i fizičkih lica u svim postupcima pred sudovima i ostalim državnim organima. Zastupa privredna društva u upravnim postupcima i sporovima, najčešće u poreskoj oblasti, a fizička i pravna lica u postupcima pred Ustavnim sudom i Evropskim sudom za ljudska prava u Strazburu. Sastavlja sve vrste ugovora između fizičkih i/ili pravnih lica.\nZa odbranu maloletnika i zastupanje maloletnih oštećenih u krivičnim postupcima sertifikovana je od 2006. godine, a pitanja prava deteta, prestupništva mladih i postupanje sa maloletnim učiniocima krivičnih dela predstavljaju posebno polje njenog interesovanja.\nStekla je dozvolu za posredovanje Ministarstva pravde Republike Srbije, nakon što je prošla osnovnu obuku za posrednike – medijatore. Upisana je u Registar posrednika koji vodi Ministarstvo pravde Republike Srbije od 2019. godine.\nAktivno učestvuje u radu organa Advokatske komore Vojvodine, kao delegat u skupštini Advokatske komore Vojvodine i član Izvršnog odbora Ogranka Advokatske komore Vojvodine u Novom Sadu.\nUsavršavala se na temu veštačenja radne sposobnosti, uloge veštaka u medicinskom pravu, a u cilju usavršavanja u oblasti ljudskih prava i njihove zaštite pred Evropskim sudom za ljudska prava, pohađala je niz sertifikovanih seminara, kao i studijski program na Univerzitetu u Firenci.\nUčestvovala je u brojnim seminarima i projektima u svojstvu organizatora i predavača u oblasti izbornog prava, parlamentarizma, lobiranja i gradjanskih inicijativa, kao i na brojnim seminarima sa tom tematikom, kao i u više posmatračkih misija na izborima u zemlji i inostranstvu.


Albanci načinili ključni korak ka zaokruživanju teritorije u Crnoj Gori\nA. J. 4. septembra 2018. 11:02\nNa proslavi povodom zvaničnog dobijanja samostalne opštine u Tuzima je u subotu uz vatromet i pesmu održano veliko slavlje. U tamošnjem restoranu „Troja“, zajedno sa lokalnim stanovništvom, slavlju su prisustvovali i ambasadori tzv. Kosova i Albanije u Crnoj Gori, Skender Durmisi i Ernal Filo, ministar za ljudska i manjinska prava u Vladi Crne Gore Mehmet Zenka, potpredsednik crnogorske skupštine Genci Nimanbegu, predsednik Opštine Ulcinj Ilir Capuni, te mnogobrojni albanski političari u Crnoj Gori.\nS druge strane, mnogi su zabrinuti aktuelnim procesom atomizacije Crne Gore jer se opštine sve više dodeljuju po etničkom ključu (poput Petnjice na severu, u kojoj većinski živi bošnjačko stanovništvo), što mnogi tumače kao dio aranžmana predreferendumske trgovine DPS-a sa manjinama. Gotovo da nikome nije promakao ni detalj da su se na slavlju u Tuzima vijorile isključivo albanske zastave, kao da je u pitanju slavlje u toj državi.\nFunkcioner albanskog Demokratskog saveza Nikola Camaj smatra da je veoma važno što je nakon 30 godina vlast u Crnoj Gori ispunila svoju „davnu obavezu“ dodeljivanjem Opštine Tuzi, ali upozorava da mesta za euforiju nema, te da samo promena vlasti u Tuzima, kojima trenutno upravlja DPS, može nakon „enormne centralizacije“ doneti boljitak stanovnicima nove opštine.\n„Da ne govorimo o tome da su mogli korektno predložiti da se tih 32.000 Crnogoraca nasele u Ulcinj i Tuzi, a da se oni presele na Kosmet, na imanja izgnanih, u smislu korektne razmjene stanovništva. Ili, još bolje, mogli su se založiti da se na Kosmetu formiraju srpske i crnogorske etničke opštine, po modelu Tuzi, gde su Albanci dobili opštinu na etničkoj osnovi, pa nikakva nelepa preseljenja stanovništva ne bi bila neophodna“, kaže Grubač.


Prikazivanje članaka po tagu ministarka\nponedeljak, 10 januar 2022 23:40\nGordana Čomić: Informisanje građana od predsudne važnosti za ishod predstojećeg referenduma\n* Razgovor o predstojećem ustavnom referendumu je neophodan, jer građani imaju pravo da znaju šta ih čeka kada Srbija odluči hoće li ili neće prihvatiti promenu Ustava u oblasti pravosuđa, izjavila je prvih radan dana u Novoj, 2022. godini ministarka za ljudska i manjinska prava i društveni dijalog Gordana Čomić na tematskom društvenom dijalogu “Pravosuđe, državna uprava i lokalna samouprava i zaštita ljudskih prava i ravnopravnost polova - ishod referenduma” u Skupštini AP Vojvodine u Novom Sadu\nKako je navela, ovako zamišljen društveni dijalog bitan je s aspekta informisanja građana o ishodima referenduma, odnosno o tome šta se menja u zaštiti prava građana ako budu prihvaćene ustavne promene, a šta će biti u slučaju njegovog neuspeha. Prvi društveni dijalog smo imali 29. decembra u Beogradu, danas smo u Novom Sadu, a 12. januara bićemo u Kragujevcu. Želimo da svako jasno razume šta donosi odluka Narodne skupštine da se politika povlači iz pravosuđa i kako to dobro ili loše utiče na zaštitu ljudskih prava, što je ključni ishod referenduma, naglasila je Čomić.\nPredsednik Skupštine Vojvodine Ištvan Pastor ocenio je da sa tim ustavnim promenama neće biti odmah razrešena sva pitanja i sporovi koji su opterećivali prethodne decenije, ali da su oni bitni, jer se Srbija obavezala da primeni pravne tekovine. To su vrednosti kojima se stremi i mislim da na ovaj način stvaramo jedan ambijent u kome činimo dodatni korak ka tom cilju, rekao je Pastor i pozvao sve građane koji imaju pravo glasa da 16. januara izađu na referendum i donesu odluku u skladu sa svojim ubeđenjem. To su vrednosti kojima se stremi i mislim da na ovaj način stvaramo jedan ambijent u kome činimo dodatni korak ka tom cilju, rekao je Pastor i pozvao sve građane koji imaju pravo glasa da 16. januara izađu na referendum i donesu odluku u skladu sa svojim ubeđenjem.\n- Hteli smo široko da postavimo ovaj razgovor, da uključimo predstavnike državnih organa i institucija, javne ličnosti iz različitih segmenata društvenog života, predstavnike civilnog društva i verskih zajednica, nacionalnih zajednica, predstavnike akademske zajednice i medija, te prevashodno stručnjake iz oblasti pravosuđa. Svrha ovog dijaloga jeste da sve građanke i svi građani Republike Srbije budu potpuno informisani o predstojećem referendumu - poručio je potpredsednik Pokrajinske vlade i pokrajinski sekretar za obrazovanje, propise, upravu i nacionalne manjine - nacionalne zajednice Žolt Sakalaš.\nPogledajte detaljnije i donesene zajedničke zaključke: Učesnici društvenog dijaloga, na kraju sastanka, usaglasali su zaključke prema tematskim celinama po kojima se odvijao dijalog.\nDonosimo i kompletne Zaključke sa društvenog dijaloga „Pravosuđe, državna uprava i lokalna samouprava i zaštita ljudskih prava i ravnopravnost polova - ishodi referenduma“\nUčesnici tematskog društvenog dijaloga „Pravosuđe, državna uprava i lokalna samouprava i zaštita ljudskih prava i ravnopravnost polova - ishodi referenduma“, u organizaciji Ministarstva za ljudska i manjinska prava i društveni dijalog, održanog 5. januara u Novom Sadu, zajednički su usaglasili zaključke, prema tematskim celinama po kojima se odvijao društveni dijalog:\n• Kako se menja zaštita ljudskih prava građana u slučaju uspeha referenduma ili u slučaju nepotvrđivanja ustavnih amandmana? Cilj ustavnih promena je funkcionalno pravosuđe zasnovano na principima nezavisnosti, u skladu sa najvišim dostignutim međunarodnim standardima. Uspeh referenduma značio bi da Srbija šalje jasnu poruku da je rešena da poštuje međunarodne standarde i obezbeđuje zaštitu osnovnih ljudskih prava na način kako to čine najrazvijenije demokratije. U slučaju da se amandmani ne potvrde, Srbija ne menja ništa u pravosuđu i zaštiti osnovnih ljudskih prava i nastavlja praksu dugih i iscrpljujućih procesa što suštinski podrazumeva nedovoljno efikasnu zaštitu ljudskih prava i istovremeno zaustavlja svoj put ka EU.\n• Zašto je nezavisno pravosuđe važno za zaštitu ljudskih prava i kako ishod referenduma utiče na zaštitu ljudskih prava? Osnovna garancija zaštite ljudskih prava je nezavisno i funkcionalno pravosuđe, što između ostalog podrazumeva i izbor sudija, bez ikakvog uticaja zakonodavne i izvršne vlasti, što potvrđuju sve savremene razvijene demokratije koje ovakav princip imaju u svojim sistemima. Promene Ustava predlažu se jer su neophodne da bi nezavisno pravosuđe to bilo i u ovom segmentu. Nepotvrđivanjem volje za promenama, taj se korak odlaže.\n• Da li je građanima važnije da znaju način funkcionisanja pravosudnog sistema ili da imaju osećaj zaštite pred pravosuđem ili je važno i jedno i drugo i šta će ishod referenduma promeniti u stavu ljudi? Dobro bi bilo da građani poznaju pravosudni sistem, a osećaj sigurnosti i poverenja u pravosuđe koji im pruža efikasna sudska zaštita je osnov za lični i za prosperitet celog društva, te ishod referenduma može biti potvrda volje društva za takvim razvojem ili ne. Apeluje se na nadležne organe za sprovođenje referenduma da građanima na jasan i svima razumljiv način predoče suštinu predloženih promena Ustava Republike Srbije.\n• Zašto je funkcionalno pravosuđe važno za smanjenje nepravde, korupcije, nejednakog postupanja i kulturu ljudskih prava i da li ishod referenduma može da utiče na smanjenje nepravdi? Nezavisno i funkcionalno pravosuđe je nužno za izgradnju poverenja u pravosudni sistem, što je preduslov za smanjenje društvene nepravde, borbu protiv korupcije, privredni razvoj i nezaobilazan je dokaz u pogledu jednakog postupanja prema svim građanima. Sve navedeno doprinosi smanjenju nepravde u društvu, razvoju i izgradnji kulture ljudskih prava i sveopštem društvenom napredku. Pozitivan ishod referenduma doprineće funkcionalnosti pravosuđa, dok nepotrvrđivanje ustavnih promena dovodi do odlaganja borbe protiv korupcije.\n• Zašto je nezavisno i funkcionalno pravosuđe važno za ekonomski razvoj, za zaštitu životne sredine, za bezbednost i u kakvoj je to vezi sa ljudskim pravima? Kako ishod referenduma utiče na te oblasti? Smanjenje korupcije je povoljno za ekonomski razvoj, za zaštitu životne sredine i bezbednost građana, jer se garantuje veći ekonomski razvoj kroz ravnopravno učešće svih na tržištu bez stvaranja monopola, što je jedna od osnovnih uloga pravosuđa u zaštiti ljudskih prava na život, rad i zdravu životnu sredinu. To je jedan od najvažnijih ishoda koje prihvatanje ustavnih promena treba da donese kao posledicu.\n• Kakva su iskustva ljudi sa pravosuđem i da li postoji procena da se ta iskustva mogu promeniti ishodom referenduma? Reformom pravosuđa iz 2009. godine učinjene su velike greške. O njihovim razmerama svedoče kritike relevantnih i stručnih međunarodnih organizacija i tela, uključujući i Evropsku uniju, ali i većine predstavnika pravosuđa u Srbiji koji nisu bili zadovoljni tom reformom. Srbiju je ona koštala preko 60 miliona evra zbog odštetnih zahteva koje je država morala da isplati. Uz te kritike, nedostajalo je i dijaloga o ishodima i načinu donošenja Ustava 2006, a ishod nepotvrđivanja predloženih promena ostavlja reformu iz 2009. na snazi, do daljnjeg.\n• O čemu sve referendum odlučuje i zašto je važan dijalog o ishodima referenduma? Odlučuje se i o evropskom putu Srbije, jer je izmena Ustava samo prvi korak u ispunjavanju najvažnijih aktivnosti u okviru klastera 1 - Osnove, odnosno realizovanju aktivnosti iz Akcionog plana za poglavlje 23. Predložene izmene su urađene u pravcu približavanja najboljoj evropskoj praksi u ovoj oblasti i shodno tome članstvu u Evropskoj uniji. O tome svedoči i pozitivno mišljenje na konačne verzije izmena Ustava od strane Venecijanske komisije od 24. novembra 2021. godine.\nDijalog je temelj za postizanje pluralističkog konsenzusa, kojem svako demokratsko društvo treba da teži. Da bi se vodio dijalog moraju postojati tri elementa - zainteresovanost za temu, argumentacija ali i hrabrost i spremnost da se stavovi „ukrste“, kao i činjenice koje se mogu proveriti. Rezultat referenduma proizvodi posledice i javnost ima pravo da zna koje i kakve su te posledice dok slobodno odlučuje o ustavnim promenama.\nIzvor: Ministarstvo za ljudska i manjinska prava i društveni dijalog\npetak, 19 novembar 2021 22:08\nIrena Vujović, ministarka zaštite životne sredine u Svetozaru Miletiću i Somboru: Zelenim investicijama unapređujemo kvalitet života građana\n- Zelene investicije važne su za budućnost Srbije, a Sombor je jedan od gradova u kojem realizujemo niz projekata od značaja za unapređenje životne sredine i kvalitetniji život građana - izjavila je danas (petak, 19. novembar) ministarka zaštite životne sredine Irena Vujović, nakon obilaska lokacije u naseljenom mestu Svetozaru Miletiću, gde je u toku akcija sadnje 1.500 novih sadnica bagrema\nZajedno sa gradonačelnikom Sombora Antonijom Ratkovićem, ministarka Irena Vujović je simbolično zasadila bagrem, naglasivši da je pošumljavanje samo jedan od projekata koji se na teritoriji Grada Sombora realizuju uz podršku Ministarstva za zaštitu životne sredine. - Zahvaljujući sredstvima koja smo putem javnog konkursa dodelili gradovima i opštinama, Srbija je ove godine bogatija za 150.000 novih sadnica autohtonih vrsta, od čega se više od 40 odsto sadi na teritoriji Vojvodine, koja je najmanje pošumljena. Čestitam rukovodstvu Sombora što su kandidovali dobre projekte, jer osim pošumljavanja, grad je aplicirao i dobio sredstva i za projekat sanacije devastiranog zemljišta kod nekadašnje kafilerije Proteinka, ali i za uklanjanje divlje deponije u naseljenom mestu Čonoplja, gde je u toku i postavljanje video nadzora - izjavila je Irena Vujović.\nMinistarku Irenu Vujović dočekali su uz gradonačelnika Sombora Antonija Ratkovića, Dušanka Golubović, državna sekretarka u Ministarstvu za rad, zapošljavanje, boračka i socijalna pitanja, Zoran Rus, predsednik Skupštine Grada Sombora, kao i članovi Gradskog veća Slobodan Stanić i Miroslav Kovačić, za oblasti ekologije i zaštite životne sredine, odnosno komunalnu delatnost i investicija. Gradonačelnik Sombora Antonio Ratković istakao je da je tokom ove godine, zahvaljujući dobroj saradnji Grada i Ministarstva, pokrenuta realizacija nekoliko projekata zaštite životne sredine koji su od velike važnosti za Grad Sombor.\n- Grad Sombor je u ovoj godini posadio nešto više od pet hiljada sadnica. Veliku pomoć smo imali upravo od resornog ministarstva, jer je ovaj projekat finansiralo Ministarstvo zaštite životne sredine, a Grad Sombor je sufinansirao u jednom delu. Ukupna sredstva uložena u pošumljavanje na ovoj parceli su milion dinara. U ovoj godini smo dobili sredstva i za sanaciju deponije između Svetozara Miletića i Čonoplje, gde je sanirano oko 1.600 kubika. Takođe, postavljaju se kamere, što je veoma bitno da bismo zaštitili lokaciju od daljeg bacanja smeća. U planu je da u narednom periodu i ova lokacija bude pošumljena i da ovde više nikada ne bude deponija, kao što smo imali situaciju u prethodnom periodu. Svakako bih se zahvalio i na sredstvima koja smo dobili za sanaciju zemljišta kod Proteinke, pa očekujemo da radovi počnu u narednom periodu - podvukao je Ratković i istakao da grad aktivno radi na ulaganjima u zaštitu životne sredine, bilo da je u pitanju ozelenjavanje grada, gde je u prethodnom periodu posađeno više od 700 sadnica koprivića kako u gradu, tako i u svim naseljenim mestima, bilo da je u pitanju podsticanje ekoloških vidova prevoza, ulaganjima u izgradnju novih biciklističkih staza.\nPovod današnje posete bio je takođe i sastanak ministarke Irene Vujević i državne sekretarke u tom resornom ministarstvu Jelene Tanasković sa predstavnicima Grada Sombora, načelnikom Zapadnobačkog upravnog okruga Goranom Nonkovićem, kao i predsednicima opština Kula, Apatin, Odžaci i Bač, povodom osnivanja Regionalnog centra za upravljanje otpadom Rančevo. Ministarka je istakla da će ovaj projekat značajno uticati na ekološku sliku čitave Srbije.\n- Iz kredita Evropske banke za obnovu i razvoj i Francuske agencije za razvoj, gradnja kreće u četiri regiona u 2022. godini. Sombor je region koji je spreman da bude u prvoj fazi i na sastanku sa svim predsednicima opština usaglašavamo neophodnu dinamiku, da prođemo zajedno ono što je još neophodno uraditi do trenutka tenderisanja. To je izuzetno značajan projekat za čitavu Srbiju. Promenićemo ekološku sliku Srbije sa ovakvim projektima. Procenjena vrednost projekta, od strane konsultanata Evropske banke za obnovu i razvoj je 34 miliona evra, dakle izuzetno visoka cifra. Za svaku pohvalu je što oni već sa građanima razgovaraju, što rade na separaciji otpada, jer nama će svakako biti potrebna edukacija za primarnu selekciju otpada, kako bi ovaj Regionalni centar funkcionisao u najboljem kapacitetu. Naravno da ovo nije kraj, mi se zalažemo da već početkom sledeće godine budu raspisani konkursi koji su namenjeni zaštiti vode, zemlje i vazduha. Nadam se da će i jedinice lokalne samouprave biti aktivne i imati spremne projekte, možda i u većoj meri u odnosu na prethodnu godinu - zaključila je ministarka Irena Vujović.\nIzvori: i fotografije Ministarstvo zaštite životne sredine, Grad Sombor\npetak, 30 jul 2021 17:00\nAnđelka Atanasković, ministarka privrede u poseti Somboru: Ova sredina je veoma dobro tle za privlačenje daljih investitora\n* Ministarka privrede Anđelka Atanasković posetila je danas Sombor i u zgradi Gradske uprave sastala se sa gradonačelnikom Antoniom Ratkovićem, gde su razgovarali o mogućnostima za pomoć Ministarstva privrede lokalnoj samoupravi u razvoju infrastrukture, pre svega u industrijskoj zoni\nMinistarka je istakla da je povod posete sagledavanje novih mogućnosti za razvoj lokalne infrastrukture: - Pričali smo o mogućnostima pomoći Ministarstva privrede lokalnoj samoupravi kako bismo poboljšali infrastrukturu i industrijsku zonu, da bismo privukli investitore i smanjili postotak nezaposlenosti.\nGradonačelnik Ratković rekao je da grad sa Ministarstvom privrede ima dobru saradnju što se ogleda u do sada zajednički realizovanim projektima.\nNa sastanku su učestvovali i pomoćnik ministarke privrede Branislav Pejčić, savetnica ministarke Nermina Ljubović, predsednik PP Regionalne privredne komore Predrag Lučić, direktor Regionalne privredne komore Sombor Zoran Bulatović, član Gradskog veća za oblast finansija i privrede Sava Dojić i stručni saradnici. Ministarka Atanasković, u pratnji gradonačelnika i saradnika, u okviru posete Somboru, obišla je proizvodnju firme „Boja“ d.o.o. gde ih je dočekao vlasnik Goran Janković. Ovom prilikom održan je i sastanak sa predstavnicima privrednika Zapadnobačkog upravnog okruga u prostorijama Regionalne privredne komore u Somboru, gde su svečano uručene plakete za poslovne rezultate u prethodnoj godini kompanijama „Boja“ i „Sigma“.\nutorak, 08 jun 2021 16:51\nMožete takođe, da slušate i tonski zapis o poseti Gordane Čomić Zapadnobačkom upravnom okrugu u programu našeg internet Novog Radio Sombora, na linku:\nsreda, 02 decembar 2020 17:22\nGradonačelnik Sombora Antonio Ratković predstavio kod resorne ministarke Marije Obradović rad Stalne konferencije gradova i opština\n* Predstavnici stalne Konferencije gradova i opština (SKGO) sastali su se u ponedeljak, 30. novembra, sa ministarkom državne uprave i lokalne samouprave Marijom Obradović\nPredsedsednik SKGO, gradonačelnik Sombora Antonio Ratković zahvalio se ministarki na prijemu, poželevši joj puno uspeha u daljem radu. Ratković je ovom prilikom predstavio ministarki organizaciju i rad Stalne konferencije gradova i opština i izrazio želju da ostvare saradnju na brojnim projektima.\nMinistarka državne uprave i lokalne samouprave Marija Obradović istakla je da će Ministarstvo raditi na brojnim reformama u javnoj upravi.\n- Potrebno je da omogućimo i potpuno sprovedemo E-upravu, da ubrzamo reformu platnog sistema i da radimo na promeni mentaliteta koji će omogućiti karijerno napredovanje i poboljšanje kapaciteta zaposlenih u javnoj upravi. Radićemo na uspostavljanju mehanizama koji čuvaju institucionalno pamćenje i podižu efikasnost i učinak rukovodilaca i zaposlenih u lokalnoj samoupravi - podvukla je Obradović.\nPredstavnici SKGO istakli su da se u njihovom radu može pronaći veliki broj usluga za unapređenje rada opština i gradova, takođe, primeri aktivne međunarodne saradnje koja podrazumeva konkurse i projekte namenjene lokalnoj samoupravi i niz licenciranih obuka koje se, između ostalog, obavljaju u saradnji sa Nacionalnom akademijom za javnu upravu.\n- Prepoznali smo izazove i potencijale reforme lokalne samouprave i u saradnji sa resornim ministarstvom, kao članica velikog broja respektabilnih međunarodnih organizacija, zainteresovani smo da kroz 27 mreža koje koordinišemo, budemo od pomoći MDULS - objasnio je generalni sekretar SKGO Đorđe Staničić.


Jovović ponovo izabran za člana evropskih komisija - Sportske vesti - Savremenisport.com\nNaslovna :: Sportske vesti ::\tJovović ponovo izabran za člana evropskih komisija\nEvropska badminton konfederacija (BEC) je još jednom odala svojevrsno priznanje za srpski badminton i za sve ono što on čini za razvoj ovog sporta na Starom kontinentu.\nČelnici BEC su nedavno Radomira Jovovića ponovo izabrali za člana komisija ove organizacije, sa mandatom do 2019. Predsednik Upravnog odbora Badminton saveza Srbije će tako u naredne dve godine biti član Komisije za razvoj članica, u kojoj je bio od 2015. do ove godine, kao i član novoformirane Komisije sport za sve.\nPored ove dve BEC je izabrao nove članove i ostalih komisija i to Sportske komisije, Komisije za takmičenja evropskog kruga, Komercijalne komisije, Komisije za medije i komunikacije, Komsiije za razvoj vrhunskih takmičara i trenera, Komisije za organizaciju događaja, Komisije za para-badminton i Komisije “Žene u badminton”. Prvi sastanak komisija BEC biće održan u glavnom gradu Bugarske, Sofiji, u septembru.\n“Ovo je veliko priznanje za srpski badminton i za mene lično. Trudiću se da opravdam ukazano poverenje i da dam svoj doprinos radu komisija čiji sam član. Budući da sam u raznim komisijama Evropske badminton konfederacije od 2013. sve mi je poznato i ostaje samo da nastavim tamo gde sam stao u prethodnom mandatu”, kazao je Radomir Jovović.\n+ Sport fest u Zemun parku


Dan otvorene farme na Bio salašu Idei - POLJOPRIVREDNIK specijalizovani list za selo\nDan otvorene farme na Bio salašu Idei\nDatum kreiranja sreda, 09 avgust 2017 11:38\nZelena mreža Vojvodine 19. avgusta na Bio salašu Idei, koji se nalazi u ataru Temerina, organizuje Dan otvorene farme, prenosi portal Agrosmart. Ovaj salaš je vlasništvo mladog bračnog para Idei, Tatjane i Zoltana, koji se bave organskom proizvodnjom povrća, žitarica, mesa, a u ponudi imaju i prerađevine od organskih namirnica.\nBiće to prilika za sve zainteresovane, koji žele da uživo vide kako izgleda proizvodnja na jednoj organskoj farmi, da se upoznaju s radom udruženja u okviru Ženske ruralne mreže, kao i sa udruženjima žena zlatiborskog kraja.\nDan otvorene farme je inače način kupovine koji je uobičajen u EU, SAD, Kanadi i drugim razvijenim državama, a podrazumeva da kupci sami na organskim farmama beru ili kupuju tek ubrano povrće i voće i na taj način dobijaju svežije, kvalitetnije i jeftinije organske proizvode.\nPosetioci manifestacije će takođe imati priliku da se upoznaju s radom tri ženska udruženja iz zlatiborskog kraja. To su "Organski plodovi" iz Arilja, Ženski centar "Užice" i Udruženje "Sačuvajmo selo" iz Priboja.


Društvo za zaštitu i proučavanje ptica Srbije upozorava javnost da nepoznata osoba poslednjih nedelja masovno puca na ptice po Novom Beogradu.\nKOLIMA ULETEO U PODZEMNI PROLAZ "Dodž" krenuo niz stepenice kod Vuka, vozač mislio da je GARAŽA! (VIDEO)\nAutomobil marke "dodž" uleteo je danas oko 18 sati u podzemni prolaz kod Vukovog spomenika, skoro se spustivši niz stepenice u prostor koji vodi do stanice Beovoza.\nSkupo im da decu nauče da govore\nIako u Beogradu oko 100.000 dece ima neki od poremećaja u govoru, ovom problemu se ne prustupa ozbiljno! Domovi zdravlja su neopremljeni, logopedi uglavnom neobučeni, a ustanove u prigradskim opštinama često nemaju nijednog stručnjaka.\nGrad izdaje lokale i u Čumićevom sokačetu\nDirekcija za građevinsko zemljište i izgradnju Beograda izdaje u zakup poslovni prostor na više lokacija. Ponuđeno je 30 lokala, pet kancelarija, jedan magacin i 60 garažnih i parking mesta.


Možete pratiti kretanje aviona i online\nPraćenje kretanja aviona preko interneta postaje sve popularnije u Srbiji. U svetu je ovaj "hobi" naglo omasovljen za vreme saobraćajnog kolapsa izazvanog erupcijom islandskog vulkana 2010. godine.\n14.08.2014. - 13:29h\nNa internetu postoji nekoliko sajtova za praćenje kretanja aviona, statusa leta, sletanja na aerodrome, a najpopularniji i najkompletniji je Flightradar24.com.\nOvi prijemnici se besplatno distribuiraju volonterima koji ih postavljaju u svojim sredinama i na taj način šire pokrivenost.\nPrijemnici "hvataju" signale koje emituju avioni i prosleđuju ih sajtu na kome se potom prikazuje tačna pozicija aviona u realnom vremenu, ali i mnogo toga još.\nAko se desi da je avion otet, pilot preko predajnika može poslati poruku (squwak) "7500". Ukoliko je otkazala radio veza aviona sa kontrolom letenja predajnik će emitovati poruku "7600", a ako je avion započeo prinudno sletanje poruka koju predajnik emituje je "7700".\nZahvaljujući ovoj nezvaničnoj mreži, kontrola letenja je danas potpomognuta milionima radoznalaca iz celog sveta. Na društvenim mrežama postoje grupe u kojima se razmenjuju uočene nepravilnosti i "sumnjiva" kretanja aviona, pa se tamo gotovo svakodnevno može videti poruka: "avion neobično kruži iznad grada, šta se dešava?".\nTakođe je brojnim filterima moguće pretraživati samo određene avione na nebu. Moguće je, na primer, izabrati prikaz svih A380 ili prikaz svih aviona određene aviokompanije. Nimalo zanemarljiva populacija ljubitelja i posmatrača aviona ovim je programom dobila svoju najomiljeniju igračku, a za brojne radoznalce pripremljena je i aplikacija za pametne telefone.\nzanimljivostonline praćenje aviona


Opklade ko će biti šef Svetske Banke\nSedište Svetske Banke u Vašingtonu.\nZvaničnici u vladi, ekonomisti i stručnjaci za razvoj raspravljaju o tome ko bi trebalo da bude sledeći predsednik Svetske banke. Jedni smatraju da je vreme da se prekine sa praksom da Amerikanac bude na čelu vodeće globalne organizacije za pomoć zemljama u razvoju. S druge strane, neki su toliko sigurni da će Sjedinjene Države zadržati dominaciju u Svetskoj banci, da bukvalno počinju da se klade na to.\n“Paddy Power” je irski vebsajt preko kojeg možete da uložite opkladu na to ko će da bude novi predsednik Svetske banke.\nNa samom početku, najviše glasova prikupio je ekonomista sa Harvarda i bivši predsednički savetnik Leri Samers, koji često brani politiku Obamine administracije u vezi sa velikim investicionim bankama.\n“Morate da mislite na to kakve bi posledice prekid ugovora imao na celokupan pravni sistem”.\nAmerički zvaničnici tvrde da će ponuditi “jakog kandidata”.\nŠto se tiče drugih eventualnih kandidata, američka državna sekretarka Hilari Klinton je izjavila da ne želi tu poziciju.\nNešto manje šanse ima Kemal Dervis, bivši turski ministar finansija, koji je bio na čelu odeljenja za razvoj Ujedinjenih nacija i jedan od ključnih savetnika Svetske banke, zadužen za zemlje u razvoju.\n“Optimista sam u pogledu budućnosti Afrike. Svake godine sam sve veći optimista”.\nJoš jedan veteran Svetske banke jeste ministarka finansija i bivša ministarka spoljnih poslova Nigerije, Ngozi Okondžo-Iveala.\n“Ako ne preduzmemo nešto, više od 100 miliona ljudi će biti gurnuti nazad u siromaštvo”.\nProgram za izračunjavanje verovatnoće na sajtu “Paddy Power” uspešno je predvideo da će Kristin Lagard iz Francuske biti postavljena na čelo Međunarodnog monetarnog fonda, i time nastaviti dugogodišnju tradiciju da Evropljani budu na čelu MMF-a.\nBivši zvaničnik Svetske banke, Uri Daduš, ekonomista u Karnegijevoj zadužbini, smatra da bi zemljama u razvoju, u kojima vlada velika ekspanzija, trebalo dati pravo glasa.\n“Vreme je da predsednik Svetske banke bude izabran isključivo na osnovu svojih sposobnosti za obavljanje tog važnog posla”.\nGuverner Banke Meksika, Agustin Karstens vodio je intenzivnu kampanju za predsednika MMF-a, koju je na kraju izgubio.\nStručnjak za međunarodnu trgovinu i ekonomiju Klod Barfild iz američkog Enterprajz instituta, to objašnjava time što zemlje u razvoju nisu uspele da se ujedine i podrže zajedničkog kandidata.\n“Postojalo je podeljeno mišljenje među zemljama u razvoju i iz nekog razloga Kina ga nije podržala. Teško je predvideti da li bi to ponovo uradili i danas”.\nZa poziciju novog predsednika Svetske banke, koji će zameniti aktuelnog Roberta Zelika, zainteresovani mogu da se prijave do 23. marta. U opisu posla, između ostalog, piše da se traži osoba sa istaknutim rukovodstvenim i diplomatskim sposobnostima, iskustvom u vođenju velike organizacije i razumevanjem multilateralne saradnje.


Poklon Grada Vršca đacima prvacima - eVršac\nGrad Vršac je kao i prethodnih godina, povodom početka školske godine, obezbedio poklone za sve đake-prvake. Svaki prvak dobiće školski ranac koji na sebi ima fluorescentne trake koje vidno označavaju učenike u saobraćaju.\nObzirom da se naši prvaci polaskom u školu, susreću po prvi put ozbiljnije sa saobraćajem, Grad će uz prigodne poklone i čestitku gradonačelnice Vršca našom prvacima povodom polaska u školu uručiti i saobraćajni bukvar „Pažljivkova pravila saobraćaja“. Bukvar je prilagođen ovom uzrastu i na lak način će pomoći prvacima da se uz pomoć svojih učitelja i svojih roditelja upoznaju sa saobraćajnim pravilima.\nBezbednost učenika u saobraćaju je prioritet Grada Vršca i ovim činom želimo da skrenemo pažnju svim učesnicima u saobraćaju da deca veoma lako pogreše ali mi koji smo svakodnevni učesnici moramo da brinemo o njima i nemamo pravo na grešku, navedeno je u saopštenju Saveta za bezbednost saobraćaja Grada Vršca.\nKao rezultat u permanentnog ulaganja Grada Vršca u bezbednost dece u saobraćaju, uspostavljen je trend smanjenja saobraćajnih nezgoda u kojima su učesnici deca i ovom prilikom apelujemo na sve koji učestvuju u saobraćaju da strogo poštuju saobraćajne propise. Početkom školske godine veliki broj dece se uključuje u saobraćaj i naša je obaveza da obratimo još veću pažnju na njih kao učesnike u saobraćaju.


Radio televizija Rožaje - BS: Ne odbacujemo razgovor ni sa jednom političkom strukturom\nBošnjačka stranka za sada ima jedino dogovoren razgovor sa HGI i Forcom, ali ne odbacuje razgovore ni sa jednom političkom strukturom, poručeno je iz te partije koja je osvojila dva mandata i bez koje ni DPS ni opozicija ne mogu formirati vlast.\nPolitički direktor BS, Suljo Mustafić, rekao je da će se u razgovorima sa partijama prvenstveno baviti projektima u sredinama gdje žive Bošnjaci, a koji su u programu BS. Mustafić je rekao da do sada nije bilo zvaničnog kontakta ni sa DPS-om ni opozicijom.\nPortparol BS, Sead Šahman, rekao je da su u toj partiji djelimično zadovoljni rezultatom izbora. "Osvojili smo preko 12.500 glasova, očekivanja su bila veća", rekao je Šahman na konferenciji za novinare. On je rekao da ih je malo glasova dijelilo od trećeg mandata, kao i da ih je koštala mala izlaznost u djelovima države gdje pretežno žive Bošnjaci.\npogledano 535 puta\tZadnji put promjenjen Utorak, 18 Oktobar 2016 08:34


Proizvodi Danfoss Drives\nAlatke za računare\nDirektive o energetskoj efikasnosti\nIntegrisani kontroler kretanja\nDANFOSS FREKVENTNI PRETVARAČI\nPartneri: Prodaja i servis\nŠta je AC pretvarač\nU nastavku se nalaze veze ka Danfoss Drives portfoliju proizvoda. Portfolio sadrži VLT® i VACON® frekventne pretvarače naizmenične struje. Kako biste lakše pronašli pravi tip frekventnih pretvarača, grupisani su prema različitim kategorijama. Da biste nabavili dodatnu podršku za izbor pravog frekventnog pretvarača za vašu aplikaciju, posetite:\nFrekventni pretvarači naizmenične struje su takođe poznati i kao frekventni pretvarači promenljive brzine, frekventni pretvarači podesive brzine, frekventni pretvarači podesive frekvencije, frekventni pretvarači promenljive frekvencije i konverteri frekvencije.\nVLT® frekventni pretvarači\nPosvećeni i pouzdani proizvodi koji su jednostavni za korišćenje, ispunjavaju zahteve korisnika u pogledu aplikacija i smanjuju ukupne troškove vlasništva. Danfoss frekventni pretvarači naizmenične struje ne zavise od proizvođača motora i prilagođavaju se svim tehnologijama motora.\nFrekventni pretvarači niskog napona Decentralizovani frekventni pretvarači, pretvarači kretanja i reduktorski motori Soft starters Sve kategorije\nVACON® frekventni pretvarači\nOptimalna regulacija procesa i energetska efikasnost za raznovrsne aplikacije koje podrazumevaju pogon električnim motorom u širokom opsegu privrednih grana. Ovaj portfolio proizvoda obuhvata frekventne pretvarače koji se hlade tečnošću ili vazduhom, a čiji je opseg snage od 0,25 kW do 5,3 MW.\nFrekventni pretvarači niskog napona Decentralizovani frekventni pretvarači, pretvarači kretanja i reduktorski motori Opcije Sve kategorije\nFrekventni pretvarači za vašu industriju\nUz tako veliki izbor frekventnih pretvarača naizmenične struje, možda će vam biti teško da odredite koji je pravi frekventni pretvarač za vašu aplikaciju. U odeljku „Industrije“ možete naći detalje o aplikacijama u vezi sa vašom privrednom granom i listu odgovarajućih proizvoda.\nFrekventni pretvarači za pomorsku i ofšor industriju Frekventni pretvarači za vode i otpadne vode Frekventni pretvarači za HVAC Sve industrije


Predloženo da se likovi tvoraca vakcine Pfizer štampaju na novčanicama eura\nZastupnik njemačke Slobodne demokratske partije (FPD) Moritz Korner je predložio da likovi tvoraca vakcine protiv novog tipa koronavirusa proizvođača Pfizer/BioNTech budu na novčanicama eura.\nPredložio je da likovi Ugura Sahina i Ozlem Tureci budu štampani na jednoj od novčanica eura.\nNjemački političar Korner rekao je za list “Welt am Sonntag” da bi važne evropske ličnosti poput osnivača kompanije BioNTech trebalo da se pojave na novim novčanicama eura.\n– Njihov rad spasio je živote miliona Evropljana – rekao je Korner.\nPovodom 20. godišnjice eura, koji je stupio na snagu kao zvanična valuta u eurozoni 1. januara 2001. godine, zahtijeva se redizajn novčanica eura.\nSahin i Tureci su djeca imigranata iz Turske koji su se doselili u Njemačku 1960-ih godina.\nSahin, koji je rođen u Iskenderunu u Turskoj 1965. godine, stigao je u Njemačku kao četverogodišnjak, gdje je njegov otac radio u fabrici automobila. Studirao je medicinu na Univerzitetu u Kelnu i nekoliko godina radio u Medicinskom centru Univerziteta Saarland.\nTureci je kćerka turskog ljekara koji je emigrirao u Njemačku iz Istanbula. Studirala je medicinu na Medicinskom fakultetu Univerziteta Saarland i napravila je pionirske korake u oblasti imunoterapije raka u Njemačkoj.\nPar je osnovao kompaniju BioNTech kako bi razvili tehnologiju za individualizirane imunoterapije raka.\nUbrzo nakon pojavljivanja koronavirusa u Wuhanu u Kini, Sahin i Tureci odlučili su koristiti svoje znanje iz tehnologije “messenger RNA” (mRNA) kako bi podstakli imunitet i spriječili infekcije COVID-19 u okviru projekta kojeg su nazvali “Project Lightspeed”.


Popović privržen DSS-u\nFunkcioner Demokratske stranke Srbije (DSS) Aleksandar Popović izjavio je danas da mu je žao što su njegovi bivši saborci na gradskim izborima u Beogradu, osnovali posebnu odborničku grupu i tom prilikom poručio da se politika stranke sprovodi isključivo u DSS-u.\n„Politika Demokratske stranke Srbije se sprovodi u DSS-u. Van DSS-a se, logično, sprovode neke druge i drugačije politike“, naveo je Popović u pisanom saopštenju.\nOn je istakao da je predstavljao DSS na prošlim gradskim izborima, bio nosilac liste i kadidat za gradonačelnika Beograda i da na osnovu toga može da tvrdi da politika DSS-a nije povećavanje poreza na imovinu, zadržavanje sistema Bus plus, prodaja Studija B, kao ni „davanje gradskog priobalja bez javnih nabavki i konkursa za urbanistička rešenja uz tajni ugovor arapskim investitorima“.\n„To je politika koju vodi današnja beogradska vlast i ona je potpuno suprotna izbornom programu na osnovu kojeg su odbornici DSS stekli mandate“, izjavio je Popović.\nDodao je i da mu je žao mi što nekadašnji saborci, sa kojima je ranije delio uverenja da mandati, bez obzira na zakonska rešenja, pripadaju strankama i programima, a ne pojedincima koji su ih predstavljali, danas misle i čine drugačije.\nGrupa od sedam funkcionera DSS-a predvođena Nebojišom Bakarecom i Dejanom Čulićem, obavestila je danas Skupštinu grada Beograda o formiranju odborničke grupe „Samostalna DSS“, jer se ne slažu sa politikom koju vodi predsednica stranke Sanda Rašković Ivić.\nOni su osudili i isključenje Andreje Mladenovića iz stranke, naglasivši da je smenjen protivno pravilima, jer nije sprovoden disciplinski postupak.\nKako su naveli na konferenciji za novinare, formirali su i frakciju unutar stranke, kojoj se priključio veći broj funkcionera.


NOVI DETALJI PUCNJAVE U NEMAČKOJ: Nemac ubio šest osoba, žrtve iz iste porodice! | Happy BSC portal\nDODIK NAPAO KOMIŠIĆA: On želi da nam ostavi u BiH migrante!\nNOVI DETALJI PUCNJAVE U NEMAČKOJ: Nemac ubio šest osoba, žrtve iz iste porodice!\nNemački mediji spekulišu da je motiv pokolja "ljubavne prirode odnosno ljubomora". Organi reda oglasili su se saopštenjem da nije reč o terorističkom napadu, već o "svađi u porodici".\nNemački tabloid Bild objavio je da je napadač muškarac u 30-im godina, a da su žrtve članovi njegove porodice.\nPortparol policije Alena Rudolf Bilmajer je rekao da prve informacije ukazuju da je osumnjičeni, državljanin Nemačke, poznavao jednu ili više žrtava.\n- Neke od žrtava su članovi iste porodice - dodao je on.


Žitovojvodina: Država da donese uredbu o subvenciji kamata | Autonomija\nŽitovojvodina: Država da donese uredbu o subvenciji kamata\nVisoke kamate direktno utiču na cenu finalnih proizvoda, poput brašna, hleba, testenina\nUdruženje mlinara i pekara Žitovojvodina saopštilo je danas sa je zatražilo od Ministarstva poljoprivrede Srbije da donese uredbu o subvencionisanju dela kamatne stope za kupovinu pšenice roda 2013. godine.\nŽitovojvodina je u pismu koje je uputila ministru poljoprivrede Goranu Kneževiću navela da su kamatne stope u Srbiji najveće u Evropi, što je dovelo do toga da je u 2012. godini iznos obračunate kamate bio veći od neto dobiti, što ide na štetu ne samo mlinske industrije, već pre svega na štetu individualnih proizvođača pšenice.\n„Napominjemo da je u ne tako dalekoj prošlosti obezbeđivanje povoljnih kredita za otkup i zalihe pšenice novog roda bila uobičajena praksa u državi“, navodi se u pismu u koje je agencija Beta imala uvid.\nDodaje se da u 2013. godini posebno treba voditi računa o teškom socijalno-ekonomskom stanju građana i o neophodnosti snižavanja troškova proizvodnje osnovnih poljoprivredno-prehrambenih proizvoda.\nŽitovojvodina je zatražila da se dinarski krediti bez valutne klauzule odobravaju sa rokom otplate do 12 meseci, da fiksna efektivna kamatna stopa na neotplaćeni deo kredita iznosi maksimalno šest odsto godišnje, da mogućnost povlačenja kredita od strane industrijskih mlinova bude ograničen na period od 1. jula do 30. septembra 2013. godine.\nŽitovojvodina traži i da se rate kredita vraćaju u devet jednakih mesečnih rata, u periodu od oktobra 2013. godine do juna 2014. godine, kao i da mlinovi koji nisu uveli i sertifikovali sistem kvaliteta Hasap (HAC C P) ne mogu biti korisnici tih kredita, jer nisu ispoštovali odredbe Zakona o bezbednosti hrane.\nOcenjuje se da bi se kroz donošenje uredbe o subvencionisanju dela kamatne stope za kupovinu pšenice roda 2013. godine unapredila i borba protiv „sive ekonomije“, jer kredite ne bi mogli koristiti zanatski mlinovi, koji „rade u sivoj zoni“.\n„Siva ekonomija je u ovoj delatnosti dostigla enormne razmere i ovo bi bio prvi konkretan korak vlade i ministarstva poljoprivrede u suzbijanju dela sive ekonomije“, navodi se u pismu.\nDodaje se da su industrijski mlinovi države, od kojih su većina članovi Žitovojvodine, najznačajniji kupci i najveći skladištari pšenice za svoje potrebe, za izvoznike, za robne rezerve i za same proizvođače pšenice.\n„Industrijski mlinovi ne raspolažu sopstvenim obrtnim sredstvima i prinuđeni su da za kupovinu pšenice koriste bankarska sredstva po redovnim, visokim kamatama, što u značajnoj meri onemogućava kupovinu značajnijih količina pšenice u vreme žetve, te su prave žrtve navedenih okolnosti neposredno – individualni proizvođači pšenice“, ocenjuje se u pismu.\nDodaje se da visoke kamate direktno utiču na cenu finalnih proizvoda, poput brašna, hleba, testenina, a od ukupne finansijske dobiti koju ostvari mlinsko-pekarska-testeničarska industrija, polovina odlazi bankama.


Internacionalnim obrazovanjem do profesionalizma i društvenih vrednosti - Blog magazin\nObrazovanje dece, većini roditelja je primarno, pa tako žele da njihova deca imaju kvalitetno osnovno obrazovanje i dobru pripremu za srednje i univerzitetsko. Međunarodne škole u zadnje vreme postaju veoma popularne jer omogućavaju da deca napreduju u svim sferama života.\nKako odabrati u koju školu upisati dete\nVećina roditelja priželjkuje da njegovo dete ima dvojezično internacionalno obrazovanje kako bi se ispunili svi zahtevi za temeljnu pripremu dece u prijem na prestižne univerzitete. Pitanje je da li svako dete od najranijeg uzrasta može biti dovoljno motivisano za takav oblik obrazovanja i da li vi kao roditelji možete pomoći svojim pristupom u savladavanju napora da se nauči novi jezik. Prilikom odabira škole za decu treba obratiti pažnju na specifičnosti obrazovnog sistema, da li postoje posebne pogodnosti i obuke, kao i kakav je rejting škole. Trebalo bi pažljivo da proučite program i okruženje u kojem se dete obrazuje.\nRazlike u obrazovnim sistemima\nZa razliku od obrazovanja u državnim osnovnim i srednjim školama, privatno a pre svega internacionalno obrazovanje ima svetske standarde i obrazovni program koji je usmeren na sveobuhvatni razvoj detetove ličnosti. Nastavnici kod dece teže ka tome da razvijaju liderske osobenosti, odlučnost, toleranciju i dobru motivaciju za učenje. Ovakav oblik školstva okuplja učenike i nastavnike iz više od 40 zemalja širom sveta, pa je komunikacija koja se pruža dinamičnog karaktera gde se uvažavaju raznolikosti u govoru, kulturi, tradiciji kako bi se održao miran suživot i ne bi kršila ljudska prava. U internacionalnim školama za razliku od državnih, klasičnih školskih sistema, koriste se inovativne metode učenja gde je proces savladavanja informacija zasnovan na praktičnim vežbama nasuprot učenju napamet. Deca na taj način stiču bolje mogućnosti da primene znanje u različitim sferama života. Takođe, radna disciplina je podstaknuta i učenici bivaju obučavani ne samo pukim informacijama već i načinu na koji mogu da doprinesu razvoju društva. Dok je u državnim školama, tehnološka opremljenost na niskom nivou, i u privatnim i pre svega u internacionalnim školama u nastavu su uvedene interaktivne table, laptopovi, pristup raznim naučnim laboratorijama koje mogu doprineti boljem procesu učenja. Po svemu sudeći, profesionalizam je na znatno većem nivou.\nInternacionalni program školstva u Srbiji\nInternacionalne škole u Srbiji garantuju da se sa njihovim priznatim diplomama učenici mogu upisati na sve vodeće univerzitete i na taj način steći mogućnosti za napredak. Pored učenja stranog jezika, u internacionalnim školama izučavaju se i specijalizovani predmeti koji se prilagođavaju kulturološkim faktorima. Nastavni programi u internacionalnim školama Srbije najčešće su prilagođeni za decu predškolskog uzrasta pa sve do univerzitetskog obrazovanja. Grupe obuhvataju manje učenika nego u državnim- klasičnim školama, a raznovrsnost vannastavnih aktivnosti i sekcija je velika. Na primer, u ponudi internacionalnih škola mogu se naći sportske, dramske, vokalne i druge sekcije. Važno je napomenuti da prilikom upisa u internacionalne škole moguće je pored učenika srpske nacionalnosti primiti učenike takođe i stranih nacionalnosti koji žive na teritoriji Srbije. Nakon školovanja, učenici će steći priliku da opravdaju profesionalizam i priznate vrednosti internacionalnog obrazovnog sistema sa svojim dobrim životnim rezultatima.\nPrevious Previous post: 7 jednostavnih načina da vašu kuću učinite bezbednijom\nNext Next post: Omega-3 masne kiseline – zašto su važne za razvoj dece